Դեսից-դենից: 10 ամենաաղմկահարույց կողոպուտները Բոլորս էլ գոնե փոքր ժամանակ, գոնե մեկ անգամ երազել ենք բանկ թալանել, դե իսկ հանճարեղ ու մանրակրկիտ կազմակերպված կողոպուտների մասին ֆիլմերը միշտ է պահաննջված են եղել, իսկ դրանցում մարմնավորված կերպարները՝ հերոսներ։ Բայց մենք ապրում ենք, ոչ թե իղձերում եւ ֆիլմերում, այլ իրական աշխարհում, որոտեղ կողոպուտներ ի՞նչ խոսք, լինում են եւ լինում են հազարներով՝ Աստծո ամեն օր, բայց դրանց մեջ հանդիպում են բացառիկները, որոնք ինչպես իրենց ծավալներով, այնպես էլ բարձրցրած աղմուկով կարող են մրցել ֆիլմերում ցուցադրվածների հետ։ Այս անգամ ձեզ կներկայացնեմ ամենաաղմկահարույց կողոպուտների թեժ տասնյակը. 10. Հարրի Ուինսթոն ոսկերչական սրահ Օերերից մի օր 4 զինված տղամարդ, որոնցից երեքը կանացի շորերով եւ կեղծամներով էին ներխուժեցին հայտնի Հարրի Ուինսթոն ոսկերչական սրահը, սկզբում սրփեցին ցուցափեղկերում եղած զարդեղենը պահանջեցին բացել պահոց, որը եւս դատարկեցին։ Արդյունքում, ոչ մի կրակոց չանելով նրանք առեւանգեցին 10 միլլիոն եվրոյի զարդեղեն։ Սակայն սրանով Հարրի Ուինսթոնի կորուստները չսահմանափակվեցին, որովհետեւ լուրի հայտնի դառնալուն պես ընկերության բաժնետոմսերի գինը միանգամից ընկան 9 տոկոսով, որովետհեւ նույն խանութը թալանել էին դեռ նախորդ տարի։ Ահա թե ինչ է նշանակում ժլատություն անել։ Չէ՞ որ կարելի էր կորցրած գումարի 10 տոկոսով անգամ հոյակապ պահակազոր պահել, որպեսզի սրահը ամեն տարի չթալանվի։ Այս գործով ձերբակալվել է մարդ՝ 22-67 տարեկան, բայց հանցագործությունը բացահայտել այպես էլ չի ստացվել, իսկ գողոնի հետագա ճակատագիրը գաղտնի է մինչ օրս։ 9. Անտվերպենի ադամանդների կենտրոն Չմշակված ալմաստների 80 տոկոսը անցնում է Անտվերպենով եւ գողերը լավ գիտեն դրա մասին։ Անտվերպենը բազմաթիվ գողությունների է ականտես եղել, բայց այս մեկն աննախադեպ էր ինչպես իրականացման տեխնիկայով, այնպես էլ թալանածի։ Գողոնն այնքան շատ էր եղել, որ ավազակները չէին կարողացել իրենց հետ ամենը անել, նրանք միայն կարողացել էին վերցնել 189 սեյֆերից 123-ի պարունակությունը։ Կողոպուտի կազմակերպիչը եղել է 30 տարվա ստաժով գող Լեոնարդո Նոտարբարտոլոն, ով տարիներ շարունակ մշակել եւ հղկել էր կողոպուտի պլանը։ Սկզբում նա եւ իր բանդան գրասենյակ էին վարձել նույն շենքում՝ գողությունից 3 տարի առաջ եւ երկար ժամանակ Լեոնարդոն խաղում էր ադամանդի առեւտուրով զբաղվող գործարարի դեր, որպեսզի շահի կենտրոնի աշխատակիցների վստահությունը։ Կողոպուտի օրը Լեոնարդոյի հանցակիցները ձայնագրություններ էին միացրել պահակազորի ոնիտորներին, որպեսզի նրանք չտեսնեն, թե ինչ է կատարվում իրականում։ Թեեւ կենտորնը հսկվում էր 10 տարբեր պաշտպանական համակարգերով, այնուամենայնիվ բանդային հաջողվել էր գողանալ ավելի քան 100 միլլիոն դոլարի ադամանդներ։ Հետաքրքիր փաստը սակայն կայանում է նրանում, որ թեեւ Լեոնարդոյին ձերբակալեցին, այնուամենայնիվ, ոստիկանությունը մինչեւ հիմա էլ չգիտի, թե ինչպես է նա կարողացել խաբել բոլոր համակարգերին, իսկ ադամանդներն այդպես էլ չեն հայտանաբերվել։ Ինքը՝ Նոտարբարտոլոն պնդում է, որ կողոպուտը իրականացվել է մի հրեա ադամանդավաճառի պատվերով եւ իրականում իրենք գողացել ըն ընդամենը 20 միլլիոն դոլարի ադամանդ, մինչդեռ սեյֆերից շատերը դատարկ են եղել։ Ըստ այս հանճարեղ ավազակի, իրեն եւ իր հանցակիցներին պարզապես ներքաշել են մի մեծ ու կեղտոտ ապահովագրական խաղի մեջ, իսկ հետո «քցել», բայց ոստիկանությունը կատեգորիկ ժխտում է այս վարկածը։ 8. Յունայթիդ Քալիֆորնիա Բանկի կողոպուտը 1972 թվականին տեղի ունեցավ այն ժամանակի համար ռեկորդային կողոպուտ։ 7 հոգուց բաղկացած խումբը ներխուժել էր Կալիֆորնիա նահանգի Լագունա Նիգել քաղաքում գտնվող Յունայթիդ Կալիֆորնիա Բանկի մասնաճյուղը եւ հափշտակել էր սեյֆի ողջ պարունակությունը, որն այսօրվա կուրսով հավասար կլիներ մոտ 100 միլլիոն դոլարի։ Որոշ ժամանակ անց ՀԴԲ-ին այնուամենայնիվ հաջողվել էր բռնել Էմիլ Դինսիոյի ղեկավարած հանցախմբին, իսկ դրա անդամներից մեկը հետագայում «Սուպեր գող» գիրքը գրեց, որտեղ նկարագրեց կողոպուտը։ 7. Գողություն Սքիփհոլ օդանավակայանում Սա պատմության մեջ ադամանդների ամենախոշոր գրանցված կողոպուտն է։ գողոնի ընդհանուր կինը կազմել է մոտավորապես 118 միլլիոն դոլար։ Ի տարբերություն վերանշյալ կողոպուտների, այս մեկը բավականին պրիմիտիվ էր կազմակերպված, բայց դրանից չի տուժել էֆֆեկտիվության պահը։ Ավազակները հարձակումից մի քանի օր առաջ առեւանգել էին KLM-ը ընկերության տարբերանշաններով մեքենա ու համազգեստ եւ մինչեւ վերջին պահը ոչ մի կասկած չէին հարուցել օդանավակայանի պահակազորի մոտ։ Այնուհետեւ, նրանք պարզապես մոտեցել էին այն միկրոավտոբուսին, որը բերել էր Անտվերպեն ուղղարկվող ալմաստների խմբաքանակը եւ բոլորի աչքի առաջ ատրճանակով սպառնալով վարորդներին առեւանգել էին մեքենան՝ թանկարժեք պարունակությամբ հանդերձ։ Ոստիկանության մոտ կասկածներ էր առաջացրել այն հանգամանքը, որ կողոպտիչները հստակ գիտեին, թե որ մեքենայում էին գտնվում ալմաստները ուստի կասկածանքի տակ էին հայտնվել ընկերության աշխատակիցները։ Հետագայում եղան նաեւ ձերբակալություններ, բայց ոչ գողոնի, որ էլ կողոպտիչների հետագա ճակատագրի մասին ոչինչ հայտնի չէ։ 6. Մերձավոր Արեւելքի Բրիտանական Բանկի կողոպուտը Այսօր, երբ ողջ աշխարհի ուշադրությունը գամված է Պաղեստինին ՄԱԿ-ի դիտորդ անդամի կարգավիճակ շնորհելու նորության վրա, քչերն են հիշում, որ Պաղեստինի անկախության շարժման հիմնադիրն ու առաջնորդը՝ Յասիր Արաֆաթը եւ նրա ղեկավարած Պաղեստինի Ազատագրման Կազմակերպությունը այդքան էլ միանշանակ չէին ընդունվում աշխարհի կողմից, իսկ շատերը իրենց գործունեությունը որակում էին որպես ահաբեկչություն՝ ավազակության տարրերով։ Ամեն դեպքում, նրանց կարելի է հասկանալ. նրանք պատերազմում էին, իսկ պատերազմը միջոցներ է պահանջում։ Այսպես, Լիբանանի քաղքացիական պատերազմի թոհուբոհի մեջ ՊԱԿ-ի մարտիկների մի քանի խմբեր միանգամից մի քանի բեյրության բանկեր թալանեցին Բեյրութում, որոնցից խոշորագույնը Մերձավոր Արեւելքի Բրիտանական Բանկն էր։ ընդհանուր առամամբ նրանք առեւանգեցին 25 միլլիոն՝ կանխիկ գումարով, թանկարժեք իրերով եւ ակտիվենրով։ Շարունակությունը ՝ հաջորդիվ Posted by Դեսից Դենից at 6:48 AM Labels: աշխարհ, թոփ 10-յակ, կողոպուտ, հանցագործություն, հետաքրքիր, փողեր


Հայաստանում կներդրվի վիրտուալ ֆիսկալ գործառնությունների գաղափարը, այդ թվում ՝ հսկիչ-դրամարկղային մեքենաների գծով. փոխնախարար | Finport.am Երեթշաբթի, 7 Ապրիլի 2020 15:49 Արմինֆո. Հայաստանում ներդրվելու է վիրտուալ ֆիսկալ գործառնությունների գաղափարը, այդ թվում ՝ հսկիչ-դրամարկղային մեքենաների գծով։ Այս մասին ապրիլի 7-ին ԱԺ տնտեսական հարցերի հանձնաժողովում կայացած լսումների ժամանակ հայտնել է ՀՀ ֆինանսների փոխնախարար Արման Պողոսյանը ։ Նրա խոսքով ՝ վիրտուալ ՀԴՄ-ների կիրառումը ենթադրում է նաեւ հսկիչ-դրամարկղային մեքենաների էլեկտրոնային կտրոնների կիրառում ։ Առուվաճառքի գործարքները փաստաթղթավորվում են ցանցում, որտեղ հնարավոր կլինի հետեւել առեւտրի գործընթացին:


ՀՀ սահմանների շատ հատվածներ կհանձնվեն ՌԴ սահմանապահ զորքերի պաշտպանությանը | Հայաստանի սահմանների շատ հատվածներ առաջիկայում կհանձնվեն ՌԴ ԱԴԾ սահմանապահ զորքերի պաշտպանությանը։ Այս մասին ՀՀ կառավարությունն նիստում ասաց ՀՀ վարչապետ Նիկոլ Փաշինյանը` ներկայացնելով կառավարության գործունեության 2021–26 թթ–ի ծրագրով նախատեսված ԱԱԾ բարեփոխումների ծրագիրը։ ԱԱԾ բարեփոխումների շրջանակներում վարչապետը նաեւ հայտնեց, որ կառավարության ծրագրով առաջիկա 5 տարիներին նախատեսված է ՀՀ–ում ստեղծել արտաքին հետախուզական ծառայություն։ Next article ՖՈՏՈ. Երեւանում կրկին կրակոցներ են հնչել Previous article «Էլի երեք զոհ. իր զինվորի արյունն այսքան էժեն գնահատող ժողովրդին ոնց հարգեն». Կարինն Տոնոյան


Posted by ՎԱՐԴԱՆ ԻԳՆԱՏՈՍՅԱՆ off Սեպտեմբերի 8, 2012 in Պոստեր Ծովափ, որտեղ կարող եք մոտիկից տեսնել ինքնաթիռներին Posted by ՎԱՐԴԱՆ ԻԳՆԱՏՈՍՅԱՆ off Դեկտեմբերի 3, 2011 in Պոստեր Ռիո Դե Ժանեյրոյի ապագա ջրվեժը Ռիո Դե Ժանեյրոյի կառավարությունը խոսք է տվել այս ջրվեժը պատրաստել 2016-ին կայանալիք օլիմպիական խաղերի կապակցությամբ, որի բարձրությունը պետք է լինի 105 մետրից ավել: Այն կունենա նաեւ ներքին վերելակ՝ մարդկանց ամենա վերեւը տեղափոխելու համար: Posted by ՎԱՐԴԱՆ ԻԳՆԱՏՈՍՅԱՆ off Նոյեմբերի 3, 2011 in Պոստեր Երազները մարդկային կյանքի ամենախորհրդավոր եւ ամենազարմանալի երեւույթներից են, եւ պատահական չէ, որ տարբեր ժամանակներում տարբեր մարդիկ տարբեր կարծիքներ են արտահայտել դրանց բնույթի, իմաստի եւ նշանակության մասին։ Սակայն քրիստոնյաներիս համար ընդունելի է միմիայն Եկեղեցու սբ հայրերի կարծիքը՝ Ս. Գրքի լույսով առաջնորդված։ Սուրբ Գրքում բազում օրինակներ կան, երբ Աստված երազի կամ հայտնության միջոցով ցուցումներ է տալիս մարդկանց։ Խոսելով երազի մասին՝ Եկեղեցու հայրերն իրենց գրվածքներում բացատրել են, թե ինչպես է մարդ երազ տեսնում, թե ինչ է կատարվում մարդու հետ այդ ժամանակ։ Մանրամասն բացատրում են երազների պատճառները՝ լինեն դրանք Աստծու կողմից տրված հրահանգներ, ցուցումներ, թե ուղղակի մարդկային ենթագիտակցության արտահայտություններ։ Սուրբ Գրիգոր Նյուսացին նշում է, որ երազները լինում են երեք տեսակի. Երազները պատկանում են բուսական հոգու գործունեության ոլորտին։ Բուսական հոգում կամ զգացմունքներում եւ մտքում տեղի ունեցած երեւույթները, եթե դրանք անցել են հիշողությանը, երազում կրկին առաջ են գալիս եւ կրում խառնիխուռն բնույթ։ Քնի ժամանակ մարդու միտքը (կամ բանական հոգին) եւ զգայական հոգին իրենց գործունեությունը չեն դադարեցնում, այլ թուլացնում են, այդ պատճառով միտքը երազի ժամանակ պատկերացնում է այն, ինչ իրեն զբաղեցնում է արթնության ժամանակ եւ հաճախ կարող է նույնիսկ կանխատեսել ապագան։ Այս երեւույթը կապվում է հոգու գերբնական բնույթի հետ, թեեւ այսպիսի երազներն անուղղակի եւ շատ երկիմաստ բնույթ ունեն։ Օրինակ՝ մատռվակը փարավոնի բաժակի մեջ խաղողի ողկույզ էր ճզմում, իսկ մատակարարը պատկերացնում էր, որ զամբյուղներ է կրում։ Իրականում ով ինչով զբաղվում էր, նույն կերպ էլ իրեն պատկերացնում էր երազի մեջ։ Իր համար սովորական զբաղմունքների պատկերները, որ տպավորվեցին հոգու կանխատեսող ունակության մեջ, առիթ ընծայեցին մտքին այդպիսի մարգարեությամբ կանխագուշակել այն, ինչն իրականացավ իր ժամանակին։ Իսկ եթե սովորական մարդկանց երազներում ինչ-որ մի բանի կանխատեսումն է լինում, ապա դա պետք է վերագրել վերոհիշյալ երեւույթին։ Եթե եգիպտական եւ ասորական թագավորներն էին աստվածային հայտնությամբ երազներում առաջադրվում ապագայի իմացության, ապա դրանում Աստծո առանձնահատուկ նախախնամություն կար, սրբերի ծածկյալ իմաստությունը պիտի բացահայտվեր, որպեսզի առանց ընդհանրական օգուտի չմնար։ Ինչպես պետք է իմացվեր, թե ով է Դանիելը, եթե կախարդներն ու մոգերն անկարող չլինեին բացատրել Նաբուգոդոնոսորի երազները, ինչպե՞ս կփրկվեին եգիպտացիները, եթե երազի մեկնությունը բանտարկված Հովսեփին դուրս չհաներ բանտից։ Դրա համար այս դեպքերում ինչ-որ ուրիշ բան կա, եւ չի կարելի այդպիսի երազների մասին դատել ըստ սովորական երազների։ Սովորական երազատեսությունն ընդհանուր է բոլորի համար եւ կայանում է տարբեր տեսակի պատկերացումների մեջ, քանի որ հոգու հիշողության մեջ մնում են ամենօրյա զբաղմունքների արձագանքները, կամ էլ շատ հաճախ երազների որակը համապատասխանում է մարմնի վիճակին։ Օրինակ՝ ծարավողին թվում է, թե ինքն աղբյուրի մոտ է, եւ քաղցածին թվում է, որ ինքը խրախճանքի մեջ է, եւ արբունքի մեջ գտնվող երիտասարդը երազը տեսնում է համապատասխան իր կրքի եւ հասակի։ Գրիգոր Նյուսացին նշում է երազտեսության մեկ այլ պատճառ, որ նա նկատել է՝ խնամելով իր ազգականին։ Ի նպաստ իր դիտարկման՝ նա բերում է նաեւ բժիշկների կարծիքը եւ ասում, որ ըստ հիվանդների տարբեր ախտերի՝ տարբեր կարող են լինել երազները։ Օրինակ՝ տարբեր են ստամոքսի հիվանդների երազները, տարբեր են ցնորվածների երազները։ Նա նշում է եւս մեկ պատճառ՝ ըստ մարդու խառնվածքի։ Այլ են քաջ մարդու երազները, եւ այլ՝ վեհերոտինը, այլ են բղջախոհի երազները, եւ այլ՝ ողջախոհինը։ Նույնպես եւ այլ բան է տեսնում առատաձեռն մարդը, եւ այլ բան՝ ագահը։ Եվ այսպիսի երազները հոգում ձեւավորում է ոչ թե միտքը, այլ անգիտակից տրամադրությունը. ինչի մասին որ հոգին սովոր է մտածել արթնության ժամանակ, նույնի պատկերն էլ ձեւավորում է երազների մեջ։ Ըստ սբ Գրիգոր Տաթեւացու՝ երազները բաժանվում են չորս տեսակի. Բնականն անկարգ բուսական բաջաղանք է, երբ մարդ քնած է, զգայականը խափանվում է, եւ իմացականն անգործ է մնում։ Փոփոխականն այն է, որ տարրերի ավելցուկ է լինում, արտաքին կամ ներքին կերակուրներից եւ կամ հիվանդություններից։ Դիվականն այն է, որ դեւերը մարդկանց ցույց են տալիս չարը կամ բարին եւ այդպես մարդկանց մոտ պատրանք ստեղծում։ Իսկ չորրորդն աստվածային տեսիլքն է՝ հայտնությունը, որ ցանկանում է մեզ պատրաստել, որպեսզի մարդը չարից բարուն փոխի։ Անարժանները երբեմն տեսիլք են տեսնում արժանավորների պատճառով։ Ինչպես փարավոնը՝ արժանավոր Հովսեփի պատճառով, որ հայտնի լինի եւ մեծարվի։ Նույնպես եւ Նաբուգոդոնոսորը երազ տեսավ Դանիելի փառավորման համար, որ երազը մեկնելով՝ հայտնի դառնա, թե աստվածային հոգի կա նրա մեջ։ Սակայն սուրբ հայրերը խստիվ զգուշացնում են բոլոր քրիստոնյաներիս, որ աստվածային հատկությունները տրվում են գրեթե բացառապես սուրբ մարդկանց։ Այնպես որ մենք չպիտի վստահենք մեր երազներին, եթե նույնիսկ դրանք հոգեւոր բնույթ կրեն։ Պողոս առաքյալը զգուշացնում է, որ սատանան էլ կարող է հայտնվել լուսո հրեշտակի կերպով։ Եվ եթե նույնիսկ սատանայից չխաբվելու մտավախությամբ մարդը մերժի ընդունել աստվածային հայտնությունը, ապա դրանով ոչ միայն չի վիրավորի Տիրոջը, այլեւ մեծապես կուրախացնի Նրան՝ հոգեւոր կյանքում ցուցաբերած զգուշավորությամբ։ Եվ առհասարակ, երազներին հավատալու կամ չհավատալու հարցում պետք է հիշել Աստվածաշնչի հետեւյալ խրատը. «Ով հավատում է երազներին, նա նման է մեկին, որը փորձում է բռնել ստվերը եւ վազել քամու հետեւից»՚: Posted by ՎԱՐԴԱՆ ԻԳՆԱՏՈՍՅԱՆ off Հոկտեմբերի 21, 2011 in Պոստեր «1 կգ բամբակն է ծանր, թե՞ 1 կգ երկաթը» հարցին տարբեր երկրներում տարբեր ձեւով են պատասխանում. Գերմանիա: Հավասար են: ԱՄՆ: Հարցնում են մասնագետից ու փաստաբանից, գրում են՝ հավասար են: Իտալիա: Fantastico, շատ հետաքրքիր հարց էր: Իսրայել: Իսկ ինչո՞ւ եք հարցնում: Վրաստան: Շատ գիտեմ, բիջո: Արի այս բաժակով էլ խմենք կիլոգրամի կենացը: 1. Գիտենք, բայց չենք ասի: 2. Պեչենին ավելի ծանր է : 3. Իսկ ինչո՞ւ միայն բամբակը, բա բու՞րդը: 4. Ապե, Չակ Նորրիսին ճանաչում ես : 5. Ախպերս, դու Եհովայի վկա չե՞ս, տենց հարցեր մի տուր: 6. Երկիրը երկիրա՞, որ բամբակը 1 կիլո լինի, հաստատ 900 գրամ կկշռեն : 7. Բամբակը խոնավ միջավայրում կարող է ծանրանալ, այնպես որ ձեր հարցը կաղում է : 8. Ուֆֆ, որ սենց հարցեր չեն տալիս : 9. Երկաթը նեռժավեյկայա՞: Posted by ՎԱՐԴԱՆ ԻԳՆԱՏՈՍՅԱՆ off Սեպտեմբերի 20, 2011 in Պոստեր Գերմանացի գիտնական Ալեքսանդր Վուտցլերն առաջ է քաշել միանգամայն նոր ունիկալ վարկած, որը բացատրում է կլինիկական մահ տարած մարդկանց մոտ մութ թունելի վերջում սպիտակ լույսի ի հայտ գալու երեւույթը: Տեսությունը հիմնված է առնետների վրա արած փորձերի վրա: Այդ կրծողների ուղեղում նրանց մահից հետո հայտնաբերվել է սերոտոնինի մեծ քանակություն: Դա հորմոն է, որը պատասխանատու է մարդու եւ կենդանի օրգանիզմների ամենակարեւոր գործընթացների համար: Դա բթացնում է ցավը, իսկ մարդկանց թույլ է տալիս հաճույք եւ երջանկություն զգալ: Այդ պատճառով էլ սերոտոնինն անվանում է «երջանկության հորմոն»: Գիտնականը սերոտոնինի վրա է դրել մահվան նախաշեմին ի հայտ եկող տեսիլքի «պատասխանատվությունը»: Միայն թե խոսել այն մասին, որ առնետները զգացմունքներ եւ մահից առաջ տեսիլքներ են ունենում, ճիշտ չի լինի, հաղորդում է Worldru.ru-ն: Posted by ՎԱՐԴԱՆ ԻԳՆԱՏՈՍՅԱՆ off Սեպտեմբերի 13, 2011 in Պոստեր Այս Մալազիական Կամուրջը, իրենից ներկայացնում է հզոր ինժեներական լուծում, հիմնաված ընդամենը մի երկաթե սյան վրա, 87 մետր բարձրությամբ: Այն կարողանում է իր վրա պահել 8 տարբեր ճանապարհներ նախատեսված ոտքով շրջողների համար: Posted by ՎԱՐԴԱՆ ԻԳՆԱՏՈՍՅԱՆ off Սեպտեմբերի 11, 2011 in Պոստեր


Սիեռա Լեոնե եւ Գվինեա. Շատերը արդարության են բերվում (Դան. 12։3), (մաս 2) | Տարեգիրք 2014 Ամուսնությունները դառնում են Աստծուն հաճելի Երբ Ուիլյամ Նուշին եկավ այստեղ, նկատեց, որ քարոզիչներից ոմանք չեն հետեւում ամուսնության վերաբերյալ Եհովայի սահմանած չափանիշներին։ Որոշ զույգեր ապրում էին միասին՝ առանց օրինականացնելու իրենց ամուսնությունը։ Ուրիշներն էլ, հետեւելով տեղի սովորություններին, գրանցումը հետաձգում էին այնքան ժամանակ, մինչեւ որ կինը հղիանար, որպեսզի վստահ լինեին, որ իրենց միությունը անպտուղ չի լինի։ Դա էր պատճառը, որ 1953-ի մայիսին բոլոր ժողովները մասնաճյուղից նամակ ստացան, որտեղ հստակ բացատրվում էին ամուսնության վերաբերյալ աստվածաշնչյան սկզբունքները (Ծննդ. 2։24; Հռոմ. 13։1; Եբր. 13։4)։ Զույգերին ժամանակ տրվեց գրանցելու իրենց միությունը, հակառակ դեպքում նրանք վտարվելու էին ժողովից (1 Կորնթ. 5։11, 13)։ Քարոզիչներից շատերը ուրախությամբ ընդունեցին այս հստակեցումը։ Սակայն ոմանք այն կարծիքին էին, որ դրանք անհարկի սահմանափակումներ են։ Արդյունքում՝ երկու ժողովում քարոզիչների կեսից ավելին զրկվեց ընկերակցությունից։ Ովքեր հնազանդվեցին առաջնորդությանը, ավելի ակտիվ ծառայողներ դարձան. ակնհայտ էր, որ Եհովան օրհնում էր նրանց։ Եղբայրները մեծ ջանքեր ներդրեցին, որպեսզի Ֆրիթաունի Թագավորության սրահը ճանաչվի որպես համապատասխան վայր ամուսնություններ իրականացնելու համար։ 1954-ի սեպտեմբերին այնտեղ տեղի ունեցավ առաջին պաշտոնական ամուսնական արարողությունը։ Հետագայում կառավարությունը լիազորեց համապատասխան որակներ ունեցող որոշ եղբայրների ամուսնություն գրանցելու երկրի յոթ շրջաններում։ Արդյունքում՝ Աստվածաշունչ ուսումնասիրողներից շատերը կարողացան օրինականացնել իրենց ամուսնությունը եւ համապատասխանել բարի լուրի քարոզիչ դառնալու պահանջներին։ Հարսանիք Թագավորության սրահում Հետաքրքրվող անհատներից շատերը, ովքեր մի քանի կին ունեին, նույնպես փոփոխություններ արեցին՝ համապատասխանելու Աստծու չափանիշներին։ Սեմյուել Կուպերը, որն ապրում է Բոնտեում, պատմում է. «1957թ.-ին սկսեցի իմ երկու կանանց հետ գնալ ժողովների, եւ շատ չանցած՝ ընդգրկվեցի Աստվածապետական դպրոցում։ Մի օր ինձ հանձնարարեցին քրիստոնեական ամուսնության թեմայով ելույթ ներկայացնել։ Պատրաստվելիս հասկացա, որ պետք է արձակեմ երկրորդ կնոջս։ Երբ այդ մասին իմացան հարազատներս, բոլորը հակառակվեցին ինձ։ Երկրորդ կնոջիցս երեխա ունեի, իսկ առաջին կինս ամուլ էր։ Այդուհանդերձ, վճռեցի աստվածաշնչյան սկզբունքներով ապրել։ Ի զարմանս ինձ, երբ երկրորդ կինս վերադարձավ իր ծնողների մոտ, առաջին կինս հղիացավ։ Նա, ով մի ժամանակ ամուլ էր, ինձ հինգ երեխա պարգեւեց»։ Մի հետաքրքրվող՝ Օնորե Կամանոն, որն ապրում էր Գվինեայում՝ սահմանի մոտ, երեք կին ուներ։ Երբ նա արձակեց իր վերջին երկու կանանց, առաջին կինը սկսեց ավելի շատ գնահատել ճշմարտությունը։ Իսկ մյուս կանանցից մեկը, թեեւ ուրախ չէր այդ փոփոխության համար, սակայն անչափ տպավորվեց աստվածաշնչյան սկզբունքների հանդեպ նախկին ամուսնու վերաբերմունքից։ Նա սկսեց Աստվածաշունչ ուսումնասիրել եւ իր կյանքը նվիրեց Եհովային։ Եհովայի վկաները ճանաչված են որպես ամուսնական կառույցը հարգող մարդիկ Այսօր Սիեռա Լեոնեում եւ Գվինեայում Եհովայի վկաները ճանաչված են որպես ամուսնական կառույցը հարգող մարդիկ։ Կողակիցների հանդեպ իրենց հավատարմությամբ նրանք զարդարում են Աստծու ուսմունքները եւ փառք են բերում ամուսնության Հիմնադրին (Մատթ. 19։4–6; Տիտոս 2։10)։ 1956-ին Գաղաադի եւս երկու շրջանավարտներ եկան Ֆրիթաուն՝ Չարլզ եւ Ռիվա Չեփըլները։ Միսիոներական տուն գնալու ճանապարհին նրանց ուշադրությունը գրավեց մի մեծ պաստառ, որը ծանուցում էր, որ Ուիլբերֆորսի դահլիճում աստվածաշնչյան ելույթ է լինելու։ Չարլզը պատմում է. «Հռետորի անունը նշված էր Ս. Ն. Դ. Ջոնս՝ Եհովայի վկաների եկեղեցու ներկայացուցիչ»։ Ջոնսն իրեն օծյալ էր համարում։ Նա մի խմբի առաջնորդ էր, որի մեջ ընդգրկված էին տարիներ առաջ Ֆրիթաունի ժողովից առանձնացած մարդիկ։ Նրանք իրենց կոչում էին Եհովայի ճշմարիտ վկաներ, իսկ միսիոներներին եւ այն մարդկանց, ովքեր հավատարիմ էին կազմակերպությանը, քամահրանքով անվանում էին «ինքնակոչներ» եւ «Գաղաադի կովբոյներ»։ Իրավիճակը վատացավ, երբ Ջոնսն ու իր աջակիցները զրկվեցին ընկերակցությունից։ «Այդ հայտարարությունը ցնցեց որոշ եղբայրների, որոնք հանդուրժողաբար էին վերաբերվում նրանց,— ասում է Չեփըլը։— Մի քանիսը հանրայնորեն հայտնեցին իրենց դժգոհությունը։ Նրանք շարունակում էին շփվել ըմբոստների հետ եւ փորձում էին խափանել ժողովի ու քարոզչական ծառայության հանդիպումները։ Այդ ընդվզողները ժողովների ժամանակ միասին էին նստում սրահի մի մասում, որը կոչվեց ըմբոստների շարք։ Նրանցից շատերը աստիճանաբար թողեցին ճշմարտությունը։ Բայց ոմանք խելքի եկան եւ եռանդուն քարոզիչներ դարձան»։ Աստծու ժողովրդի մեծ մասի հավատարիմ ընթացքի շնորհիվ սուրբ ոգին շարունակում էր գործել ժողովներում։ Հաջորդ տարի Ֆրիթաուն եկած զոնալ վերակացու Հարի Արնոթը իր հաշվետվության մեջ նշեց. «Վերջին տարիներին առաջին անգամ է, որ նման մեծ աճ է գրանցվել Սիեռա Լեոնեում։ Սա մեզ լավատեսությամբ է լցնում քարոզչական գործի ապագայի հանդեպ»։ Քարոզվում են կիսիները Եղբայր Արնոթի այցելությունից հետո Չարլզ Չեփըլը հարեւան Լիբերիայից նամակ ստացավ։ Գրում էր կիսի ցեղին պատկանող մի եղբայր, որը ցանկանում էր, որ Վկաներն այցելեն ու քարոզեն Սիեռա Լեոնեում բնակվող իր ազգակիցներին։ Կիսի ցեղը բնակվում էր Սիեռա Լեոնե-Լիբերիա-Գվինեա սահմանային անտառածածկ սարահարթային գոտում։ Ակներեւաբար, նրանցից շատերը ցանկանում էին հասկանալ Աստվածաշունչը։ Քանի որ կիսիների մեծ մասը գրել-կարդալ չգիտեր, Աստվածաշնչի հիմնական ուսմունքները սովորեցնելու համար Կոյնդուում գրագիտության դասեր կազմակերպվեցին։ Հարյուրավոր մարդիկ սկսեցին հաճախել այդ դասերին։ Եղբայր Չարլզը հիշում է. «Կարճ ժամանակ անց խմբից 5 հոգի դարձավ քարոզիչ, հետո նրանց թիվը կրկնապատկվեց, եռապատկվեց, քառապատկվեց... Մարդիկ այնքան արագ էին ճշմարտությունն ընդունում, որ ես կասկածում էի՝ արդյոք նրանց մղումներն ազնիվ են։ Սակայն շուտով հասկացա, որ կասկածելու հիմքեր չկան. նրանք ոչ միայն հավատարիմ, այլեւ եռանդուն քարոզիչներ դարձան»։ Նոր ու խանդավառ քարոզիչները շուտով բարի լուրը տարածեցին Կոյնդու քաղաքի սահմաններից դուրս՝ հասնելով մինչեւ հարեւան Գվինեա։ Էլիազար Օվուդուվին, ով այդ տարիներին շրջանային վերակացու էր, ասում է. «Շաբաթներ, երբեմն էլ ամիսներ շարունակ մեքենայի շարժիչի ձայն չէր լսվում այդ կողմերում»։ Նրանք ոտքով կտրում-անցնում էին բլրաշատ տարածքներ եւ քարոզում էին գյուղերում ու ագարակներում։ Կիսի քույրերն ու եղբայրները ցանում էին Թագավորության սերմերը եւ ջրում, իսկ Աստված աճեցնում էր (1 Կորնթ. 3։7)։ Երբ մի կույր երիտասարդ լսեց բարի լուրը, անգիր արեց «Թագավորության այս բարի լուրը» 32-էջանոց գրքույկը։ Հետո քարոզելիս կամ ուսումնասիրություն անցկացնելիս նա առանց սխալվելու հիշում էր ցանկացած պարբերություն։ Դա ապշեցնում էր նրան լսողներին։ Իսկ մի խուլուհամր կին, որն ընդունեց ճշմարտությունը, իր կյանքում այնքան մեծ փոփոխություններ արեց, որ իր եղբոր կինը, դրանից տպավորված, սկսեց մասնակցել ժողովի հանդիպումներին, չնայած որ Սրահ հասնելու համար պետք է 10 կիլոմետր քայլեր։ Կիսիների շրջանում Աստծու Խոսքը մեծ տարածում գտավ։ Մեկը մյուսի հետեւից ժողովներ հիմնվեցին։ Մոտ 30 քարոզիչներ ռահվիրայական ծառայության անցան։ Կոյնդուի քաղաքապետը սկսեց հետաքրքրվել ճշմարտությամբ եւ մի հողակտոր նվիրաբերեց ժողովին՝ Թագավորության սրահ կառուցելու համար։ Երբ հարեւան Կայլահուն քաղաքում շրջանային համաժողով անցկացվեց, ներկաների թիվը 500-ից անցավ։ Այդ համաժողովից հետո այստեղ նույնպես ժողով հիմնվեց։ Որոշ ժամանակ անց Սիեռա Լեոնեում Եհովայի վկաների կեսը կիսի ցեղից էր, թեեւ այս ցեղախումբը երկրի բնակչության 2 տոկոսն էլ չէր կազմում։ Պարզ է, որ այս առաջընթացը բոլորին չէ, որ ուրախացրեց։ Կիսիների կրոնական առաջնորդները, նախանձով լցված, որոշեցին վերջ դնել իրենց հեղինակության հանդեպ նման ոտնձգությանը։ Մնում էր որոշել՝ ինչպես եւ երբ։ Սիեռա Լեոնե եւ Գվինեա. 1945-1990 Շատերը արդարության են բերվում (Դան. 12։3), (մաս 2)


Հակոբ Արշակյանը հրաժարական է ներկայացրել նախարարի պաշտոնից Հակոբ Արշակյանը հրաժարական է տալիս Հայաստանի բարձր տեխնոլոգիական արդյունաբերության նախարարի պաշտոնից: Այս մասին նա գրել է իր ֆեյսբուքյան էջում: Որպես բարձաստիճան պաշտոնյա, Հայաստանի Հանրապետությունը միջազգային ասպարեզում ներկայացնող անձ, առավել եւս, պարտավոր եմ սեփական փորձով ծառայել հանրությանը որպես օրինակ։ Այսպիսով իմ անհանդուրժողականություն եմ հայտնում բռնությանը, թե հոգեբանական, թե ֆիզիկական։ Հուսամ, որ կատարվածը որպես դաս կծառայի մեր հասարակության համար եւ մենք մի փոքր ավելի կսիրենք իրար ու կհարգենք յուրաքանչյուրի անձնական, ընտանեկան կյանքի անձեռնմխելիության իրավունքը», - նշել է նա իր գրառման մեջ։ Արշակյանը վերջին շրջանում սկանդալների կենտրոնում էր. մոտ երկու շաբաթ առաջ նախարարը հարվածել էր Irakanum.am կայքի խմբագրին։ Այս պատմությունից հետո լրագրողական կազմակերպությունները հրաժարականի կոչեր էին անում, բայց պաշտոնանկություն չեղավ, նախարարը ներողություն խնդրեց։ Մյուս աղմկահարույց պատմությունը կապված էր Աբու Դաբիում անցկացված ռազմաարդյունաբերական միջազգային ցուցահանդեսի հետ։ Պետական բյուջեին 23 միլիոն դրամ արժեցած Հայաստանի տաղավարը մնացել էր առանց ցուցանմուշների։ Ի դեպ, նախարարությունը հրապարակել է ավելի քան մեկ ամիս տեւած ծառայողական քննության արդյունքները. 2 աշխատակցի նկատողություն է տրվել, մեկին՝ խիստ նկատողություն։ Հակոբ Արշակյանից վարչապետի աշխատակազմն «այս պահին հրաժարականի դիմում չի ստացել» «Սա անթույլատրելի է». ՄԻՊ-ը, իրավապաշտպանները, լրագրողական կազմակերպությունները, դատապարտում են նախարարի արարքը


Իմ դեղին, մի քիչ հեթանոսական ու գյումրիաշատ կոլաժները. Կրիստինա Ավագի - VNews Երկուշաբթի, 27 Ապրիլի, 2020 | Մշակույթ » Արվեստանոց » Իմ դեղին, մի քիչ հեթանոսական ու գյումրիաշատ կոլաժները. Կրիստինա Ավագի Զրուցել ենք Կրիստինա Ավագիի հետ։ Վերջինս կարծում է, որ նկարիչը պիտի կարողնա պատկերներ ստանալ ամենուր՝ թե’ թատրոնում, թե’ կտավին, թե’ համակարգչով։ Մեր անդրադարձում երիտասարդ նկարչուհին խոսել է իր կոլաժների, դրանց գունային ու իմաստային բաղկացուցիչների մասին։ Հայաստանում սիրելի քաղաքս Գյումրին է, այն ինձ ոգեշնչել է առաջին իսկ օրվանից, երբ ոտքս գնացքից դրեցի կայարանի ասֆալտին։ Գյումրին դարեր շարունակ եղել է մշակութային քաղաք, իսկ երկրաշարժից հետո՝ հիմա երիտասարդների շնորհիվ այն էլ ավելի մշակութային է ու ավելի խելառ։ Այս Կոլաժը հենց այդ երիտասարդության մասին է, այն սկսել եմ հենց Գյումրիում՝ Սլաբոտկա փողոցում գետնին նստած եւ ավարտել՝ արդեն Երեւանում։ Գյումրին ոգեշնչում է, Գյումրին սեր է։ «Հաճույք եմ ստանում արվեստով զբաղվելուց։ Վստահ եմ՝ եթե չհայտնվեի գույների աշխարհում լրիվ ուրիշ մարդ կլինեի»։ Մենք Հայաստանում ենք ապրում, մենք շրջապատված ու կապկպված են բազմաթիվ կեղծ արժեքներով, թեեւ վաղուց մարդկանց արժեւորելու եւ գնահատելու մեխանիզմների ժանգոտած եւ անարդյունավետ են։ Ստերիոտիպերի վերանայումը եւ վերարժեւորումը օդի պես անհրաժեշտ է մեր հասարակությանը։ Էթոսը հեթանոսական Հայաստանի մասին է, իմ սյուբեկտիվ կարծիքով՝ ավելի մշակութային Հայաստանի։ Կենտրոնում Անահիտ աստվածուհու գլխով եւ անթառամներով կինն է, որի շուրջը պատկերներ են. դրանք պատմում են Հին Հայաստանի մասին։ Այսպիսի կոմպոզիցիոն լուծումների հանդիպում ենք նաեւ խաչքարերին. դրանք փոխառվել են հեթանոսական որոշ աշխատանքներից։ «Ես գույների մարդ եմ, ու, բնականաբար, ինձ ոգեշնչում է հայաստանյան աշունը։ Իմ գործերում հաճախ կարող եք հանդիպել այդ աշնանային դեղինն ու կարմիրը»։ Քաղաքացիական ակտիվություն եմ ցուցաբերել ուսանողական առաջին իսկ տարիներից. համենայն դեպս բաց չեմ թողել եւ ոչ մի շարժում՝ ուղղված ավելի ազատ եւ օրինապահ Հայաստան ունենալուն։ Քանի -որ այդ բոլոր պայքարները ավարտվում էին ոչնչով ՝ծնվեց այս կոլաժի միտքը, որը արել եմ 2017 թվականին։ Իսկ ահա 2018 թվականին վերոնշյալ կոլաժն այլեւս արդիական չէր։ Հեղափոխությունից ամիսներ անց ծնվեց մյուս կոլաժը ՝«Հետհեղափոխականը»։ Այն, կարծում եմ, արդիական է մինչ օրս։ Ինչու՞ «Դու». վստահ եմ, որ յուրաքանչյուրս ունենք հսկայական անելիք մեր երկիրը ավելի լավը դարձնելու գործում, սակայն մեր ժամանակներում հաճախ են մտքերը եւ խոսքերը մնում օդում. դա է «Հետհեղափոխական» կոլաժի ասելիքը։ «Սկսել եմ զբաղվել կոլաժներով, երբ հետաքրքրվեցի ու սկսեցի ուսումնասիրել Դադաիզմը։ Սակայն փորձում եմ ախատանքներս չտեղավորել որեւէ «իզմ»-ի մեջ. արվեստում լրիվ ազատ եմ, չեմ ուզում ինձ սահմանափակել ու կանգնեցնել փնտրտուքներիս շղթան»։ Արվեստն ու Կապիտալիզմը Մի օր Լոնդոնում


Անմիջապես այն բանից հետո, երբ Աստված առաջին անգամ Իսրայելն ազատեց Եգիպտոսից, եւ Իսրայելը դարձավ Իր ազատագրված ու խոստումի ժողովուրդը, Աստված առաջին անգամ Իսրայելին հայտնվեց որպես բժիշկ։ Այս հատկանիշի մասին նշված է Ելից 15:26-ում, որտեղ Տերն ասում է Իսրայելին. «Որովհետեւ Ես եմ Եհովան՝ քո բժիշկը»։ Ելից 15:26-ում օգտագործված «բժիշկ» բառը ժամանակակից եբրայերենում օգտագործվում է ճիշտ նույն իմաստով։ Եբրայերեն լեզվի ավելի քան երեք հազար տարվա պատմության մեջ այդ բառը չի փոխել իր իմաստը։ Աստված հատուկ շեշտադրումով ասաց սա Իսրայելին. «Ես եմ քո բժիշկը»։ Երկու բան կա, որ երբեք չեն փոխվում՝ Եհովայի անունը եւ Եհովայի ուխտը։ Տիրոջ կարգավիճակն ու գործունեությունը՝ որպես Իր ժողովրդի բժիշկ, կապված է Նրա անվան եւ ուխտի հետ։ Այլ կերպ ասած՝ այն երբեք չի փոխվում։ Շատ դարեր անց, երբ Հիսուսը եկավ Իսրայելի մոտ՝ որպես նրա Փրկիչ եւ Ազատիչ՝ այդպիսով իրագործելով Մեսիայի համար տրված խոստումը, նա կրկին ցույց տվեց Աստծո՝ որպես Իր ժողովրդի բժիշկ լինելը։ Հիսուսի բժկության ծառայությունն իրենից չէր գալիս, իրենով չէր սկիզբ առնում. այլ այն Աստծո բժշկարար էության եւ Իր ժողովրդին տված բժշկության ուխտի դրսեւորումն էր։ Աստծո՝ իր ժողովրդի համար նախապատրաստած բժշկության եւ առողջության հիմքն Իր Խոսքն է՝ Սուրբ Գիրքը։ Որքա՜ն կորեւոր է հասկանալ, որ Աստծո պատասխանը մեր կարիքներին նախ եւ առաջ Իր Խոսքի մեջ է։ Եթե անտեսումե ենք Իր Խոսքը, ապա մենք իրականում իրավունք չունենք ակնկալելու, որ Նա կհոգա մեր կարիքները։ Սակայն եթե դառնանք Նրա Խոսքին եւ Իրեն փնտրենք Խոսքի միջոցով, ապա կհայտնաբերենք, որ Իր Խոսքի մեջ Նա իրապես հոգում է մեր բոլոր կարիքները՝ հոգեւոր թե ֆիզիկական։ Շնորհակալությու՛ն, Տե՛ր, այն օրհնության համար, որ տվել ես նրանց, ովքեր սիրում են Իսրայելը։ Ես հռչակում եմ, որ Տիրոջ կարգավիճակն ու գործունեությունը՝ որպես Իր ժողովրդի բժիշկ, կապված է Իր անվան եւ ուխտի հետ։ Խաղաղություն եմ խնդրում Երուսաղեմի համար. «Թող հաջողվեն քեզ սիրողները»։ Ամեն։ Tagged with բժիշկ, Բժշկություն, Երուսաղեմ


Arminfo: Մնացականյան. Մարտի 1-ից ի վեր Հայաստան է վերադարձել մոտ 63 հազար քաղաքացի Ուրբաթ, 24 Ապրիլի 2020 20:53 Մնացականյան. Մարտի 1-ից ի վեր Հայաստան է վերադարձել մոտ 63 հազար քաղաքացի Արմինֆո. Կորոնավիրուսի համավարակից հետո մենք պետք է կառուցենք մեր ապագան ՝ հիմնվելով ինքնավստահության վրա։ Այս մասին ապրիլի 24-ին հայտարարել է ՀՀ ԱԳ նախարար Զոհրաբ Մնացականյանը ՝ առցանց ելույթ ունենալով "Հայաստանի մանուկներ" բարեգործական հիմնադրամի "INSTALIVE" նախագծի շրջանակներում։ Նախարարը նշել է, որ պանդեմիան գլոբալ մասշտաբով ցույց է տվել աշխարհի խոցելիությունը, քանի որ նոր վիրուսը աշխարհագրական սահմաններ չի ճանաչում։ Ներկայիս իրավիճակի հաղթահարումից հետո աշխարհում փոփոխությունները, նրա խոսքով, տարբեր կերպ կարտահայտվեն, սակայն յուրաքանչյուր մարդ պետք է հենվի իր ներուժի եւ ինքնավստահության վրա ՝ շարունակելով աշխատել եւ կառուցելով իր ապագան: "Պետք է ինքնավստահ լինել եւ պատրաստ լինել նոր մարտահրավերներին համապատասխան փոփոխությունների", - ասել է նա: Մնացականյանը հատուկ նշել է, որ Հայաստանը կորոնավիրուսի դեմ պայքարի գործում ակտիվ քայլեր է ձեռնարկում, այդ թվում ՝ միջազգային գործընկերների եւ Սփյուռքի հետ համագործակցությամբ ։ Մասնավորապես, մշակվել են 14 հակաճգնաժամային ծրագրեր, ընդ որում կորոնավիրուսի սոցիալ-տնտեսական հետեւանքների մեղմացմանն ուղղված քայլերը կշարունակվեն ։ Խոսելով ԱԳՆ աշխատանքի մասին ՝ նախարարը նշել է, որ այն, մասնավորապես, ուղղված է Հայաստանի քաղաքացիների վերադարձին հայրենիք, ինչը բարդ գործընթաց է ՝ հաշվի առնելով ներկա իրողությունները ։ Նրա խոսքով ՝ մարտի 1-ից Հայաստան է վերադարձել մոտ 63 հազար մարդ։


«Սովորեցրու ինձ կատարել քո կամքը» | Ուսումնասիրության համար ԿԱՐԴԱԼ ՀԵՏԵՎՅԱԼ ԼԵԶՎՈՎ՝ Ալբաներեն Ամհարերեն Անգլերեն Արաբերեն Աֆրիկաանս Բիկոլ Գերմաներեն Գրենլանդերեն Դանիերեն Զուլու Էստոներեն Էվե Թաի Թուրքերեն Թվի Իլոկո Ինդոնեզերեն Իսպաներեն Իտալերեն Լատվիերեն Լեհերեն Լիտվերեն Խորվաթերեն Կեչուա (Այակուչո) Կինյառուանդա Կոլումբիական ժեստերի լեզու Կոսա Կորեերեն Կվանյամա Կրեոլ (Հաիթյան) Հայերեն Հիլիգայնոն Հոլանդերեն Հունարեն Հունգարերեն Ղրղզերեն Ճապոներեն Մալայերեն Մալգաշերեն Նդեբելե Նդոնգա Նորվեգերեն Շոնա Շվեդերեն Ուկրաիներեն Չեխերեն Չինարեն մանդարին (ավանդական) Չինարեն մանդարին (պարզեցված) Պանգասինան Պորտուգալերեն Ռումիներեն Ռուսերեն Սամար–լեյտե Սեբուանո Սեթսվանա Սեպեդի Սեսոթո (Լեսոտո) Սերբերեն Սլովակերեն Սլովեներեն Սվաթի Վենդա Վիետնամերեն Վրացերեն Տագալոգ Ցոնգա Օրոմո Ֆիններեն Ֆրանսերեն «Սովորեցրո՛ւ ինձ կատարել քո կամքը, որովհետեւ դո՛ւ ես իմ Աստվածը» (ՍԱՂ. 143։10)։ Դավթի կյանքի ո՞ր դեպքերն են ցույց տալիս, որ նրա համար շատ կարեւոր էր Եհովայի տեսակետը։ Ի՞նչն օգնեց Դավթին տեսնելու, թե որն է Աստծու կամքը։ Ի՞նչը կօգնի մեզ միշտ ունենալու Աստծու հավանությունը։ 1, 2. ա) Ինչո՞ւ է մեզ համար օգտակար իրերին նայել Արարչի աչքերով։ բ) Ինչո՞ւ արժե քննել Դավիթ թագավորի կյանքից որոշ դրվագներ։ ՃԱՆԱՊԱՐՀՈՐԴԵԼԻՍ երբեւէ օգտվե՞լ ես քարտեզից։ Այն կարծես օգնում է վերեւից տեսնելու տեղանքը եւ որոշելու, թե որն է մի վայրից մյուսը հասնելու լավագույն երթուղին։ Նմանապես եթե Արարչի բարձր դիրքից, այսինքն՝ նրա աչքերով նայենք իրերին, ապա կկարողանանք գնալ լավագույն՝ Եհովային հաճելի ճանապարհով (Ես. 30։21)։ 2 Հին Իսրայելի Դավիթ թագավորը գրեթե ողջ կյանքում հաշվի առավ Աստծու կամքը, ինչով եւ հրաշալի օրինակ թողեց բոլորիս։ Եկեք քննենք Դավթի կյանքից որոշ դրվագներ եւ տեսնենք, թե ինչ կարող ենք սովորել նրանից, այն մարդուց, ում սիրտը ամբողջությամբ իր Աստված Եհովայի հետ էր (1 Թագ. 11։4)։ ԴԱՎԻԹԸ ԽՈՐԱՊԵՍ ՀԱՐԳՈՒՄ ԷՐ ԱՍՏԾՈՒ ԱՆՈՒՆԸ 3, 4. ա) Ո՞ր հատկությունների շնորհիվ Դավիթը դուրս եկավ Գողիաթի դեմ։ բ) Ի՞նչ վերաբերմունք ուներ Դավիթը Աստծու անվան հանդեպ։ 3 Քննենք այն դրվագը, երբ Դավիթը դուրս եկավ Գողիաթի դեմ։ Ինչպե՞ս եղավ, որ պատանին դուրս եկավ մոտ երեք մետր հասակ ունեցող, ոտքից գլուխ սպառազինված այդ հսկայի դեմ (1 Սամ. 17։4, ծնթ.)։ Ինչ խոսք, Դավիթը քաջ էր եւ մեծ հավատ ուներ Աստծու հանդեպ։ Բայց հատկապես Եհովայի եւ նրա մեծ անվան հանդեպ ունեցած խոր հարգանքն էր, որ մղեց Դավթին այդ ամեհի հսկայի դեմ դուրս գալու։ Դավիթը բարկացած ասաց. «Ո՞վ է այդ անթլփատ փղշտացին, որ ծաղրում է կենդանի Աստծու զորքին» (1 Սամ. 17։26)։ 4 Հետո, երբ նա արդեն կանգնած էր Գողիաթի դիմաց, նրան ասաց. «Դու ինձ վրա սրով, նիզակով ու տեգով ես գալիս, բայց ես քեզ վրա գալիս եմ Զորքերի Տեր Եհովայի անունով՝ Իսրայելի զորքերի Աստծու, որին դու ծաղրում ես» (1 Սամ. 17։45)։ Իր հույսը դնելով ճշմարիտ Աստծու վրա՝ Դավիթը ընդամենը մեկ քարով գետին տապալեց հսկա փղշտացուն։ Նա ոչ միայն այս դեպքում, այլեւ իր ողջ կյանքում վստահեց Եհովային եւ խոր հարգանք տածեց նրա անվան հանդեպ։ Դավիթը իր ազգակիցներին կոչ արեց «պարծենալ Եհովայի սուրբ անունով» (կարդա՛ 1 Տարեգրություն 16։8–10)։ 5. Ինչպե՞ս են մարդիկ այսօր Գողիաթի պես անհարգալից վերաբերմունք ցուցաբերում Եհովայի հանդեպ։ 5 Հպա՞րտ ես, որ Եհովան քո Աստվածն է (Երեմ. 9։24)։ Ինչպե՞ս ես արձագանքում, երբ քո հարազատները, հարեւանները, աշխատակիցները կամ համադասարանցիները վատ են խոսում Եհովայի մասին եւ ծաղրում են նրա Վկաներին։ Պաշտպանո՞ւմ ես Եհովայի անունը, երբ այն փնովում են, վստա՞հ ես, որ Աստված կօգնի քեզ այդ հարցում։ Ճիշտ է, կա «լռելու ժամանակ», բայց մենք չպետք է ամաչենք ասել, որ Եհովայի վկաներ եւ Հիսուսի հետեւորդներ ենք (Ժող. 3։1, 7; Մարկ. 8։38)։ Իսրայելացիները «սարսափեցին եւ շատ վախեցան», երբ լսեցին Գողիաթի ծաղրական խոսքերը։ Մենք չպետք է նրանց պես վախենանք այն մարդկանցից, ովքեր չեն հարգում Եհովային կամ նրա խոսքը։ Բայց միեւնույն ժամանակ հիշում ենք, որ պետք է քաղաքավարի ու բարեկիրթ լինենք (1 Սամ. 17։11)։ Եկեք վճռական լինենք սրբացնելու Աստծու անունը։ Մենք ուզում ենք մարդկանց օգնել, որ իմանան, թե ով է իրականում Եհովան, ուզում ենք, որ նրանք հասկանան, թե որքան կարեւոր է մոտենալ նրան (Հակ. 4։8)։ 6. Ո՞րն էր Դավթի գլխավոր նպատակը, երբ նա դուրս եկավ Գողիաթի դեմ։ Իսկ ի՞նչը պետք է լինի մեր գլխավոր նպատակը։ 6 Դավթի ու Գողիաթի պատմությունից մեկ այլ կարեւոր բան ենք սովորում։ Մարտի դաշտ դուրս գալուց առաջ Դավիթը հարցրեց. «Ի՞նչ կլինի այն մարդուն, որը կսպանի այդ փղշտացուն եւ Իսրայելի վրայից կհեռացնի նախատինքը»։ Նրան պատասխանեցին. «Ով որ սպանի [Գողիաթին], թագավորը մեծ հարստություն կտա եւ իր աղջկան նրան կնության կտա» (1 Սամ. 17։25–27)։ Մի՞թե Դավթի գլխավոր նպատակը պարգեւ ստանալն էր։ Ո՛չ։ Նրա համար ավելի կարեւոր բան կար. Դավիթն ուզում էր փառք բերել ճշմարիտ Աստծուն (կարդա՛ 1 Սամուել 17։46, 47)։ Իսկ ո՞րն է մեր գլխավոր նպատակը։ Մեր նպատակը չպետք է լինի մեզ համար անուն ստեղծելը հարստություն կուտակելու կամ աշխարհում հեղինակություն ձեռք բերելու միջոցով։ Անկասկած, ուզում ենք լինել Դավթի պես, որը երգեց. «Մեծարե՛ք ինձ հետ Եհովային, բարձրացնենք նրա անունը միասին» (Սաղմոս 34։3)։ Եկեք մեր հույսը Եհովայի վրա դնենք՝ նրա անունը մեր անունից վեր դասելով (Մատթ. 6։9)։ 7. Ինչպե՞ս կարող ենք այնպիսի հավատ ունենալ, որը կօգնի մեզ շարունակելու մեր ծառայությունը։ 7 Դավիթը կարողացավ Գողիաթի դեմ դուրս գալ, որովհետեւ լիովին վստահում էր Եհովային եւ մեծ հավատ ուներ։ Դավթի հավատը մասնավորապես կերտվել էր այն բանի շնորհիվ, որ նա հովիվ ժամանակ իր հույսը միշտ դնում էր Աստծու վրա (1 Սամ. 17։34–37)։ Մեր հավատը նույնպես պետք է մեծ լինի, որպեսզի կարողանանք շարունակել մեր ծառայությունը, հատկապես երբ հանդիպում ենք այնպիսի մարդկանց, ովքեր լավ չեն տրամադրված մեր հանդեպ։ Մենք կարող ենք զարգացնել այդպիսի հավատ, եթե առօրյայում ապավինենք Աստծուն։ Օրինակ՝ ճշմարտության մասին կարող ենք զրույց սկսել հասարակական տրանսպորտում մեր կողքին նստած մարդու հետ։ Կարող ենք նաեւ զրուցել այն մարդկանց հետ, ում հանդիպում ենք փողոցում, երբ գնում ենք տնետան տարածք (Գործ. 20։20, 21)։ ԴԱՎԻԹԸ ՍՊԱՍԵՑ ԵՀՈՎԱՅԻՆ Ինչո՞ւ Դավիթը չսպանեց Սավուղին, երբ դրա հնարավորությունն ուներ 8, 9. Սավուղ թագավորի հետ կապված՝ Դավիթն ինչպե՞ս ցույց տվեց, որ իր համար կարեւոր է Եհովայի կամքը։ 8 Դավիթը Իսրայելի առաջին թագավոր Սավուղին նայում էր Եհովայի աչքերով։ Սա եւս փաստում է, որ նա շատ էր վստահում Աստծուն։ Սավուղը, որ նախանձում էր Դավթին, երեք անգամ փորձեց նիզակով նրան պատին գամել, բայց վերջինս ամեն անգամ խույս էր տալիս, ընդ որում չէր փորձում վրեժխնդիր լինել։ Ի վերջո, նա փախավ Սավուղից (1 Սամ. 18։7–11; 19։10)։ «Սավուղը ամբողջ Իսրայելից երեք հազար ընտրված մարդ վերցրեց» եւ գնաց անապատ՝ Դավթին փնտրելու (1 Սամ. 24։2)։ Այնպես եղավ, որ Սավուղը մտավ հենց այն քարայրը, որտեղ Դավիթն ու իր մարդիկ թաքնվել էին։ Դավիթը կարող էր օգտվել առիթից եւ սպանել Սավուղին. չէ՞ որ Աստծու կամքն էր, որ Սավուղի փոխարեն Դավիթը թագավոր լիներ (1 Սամ. 16։1, 13)։ Եթե Դավիթը ականջ դներ իր մարդկանց խորհրդին, ապա կսպաներ թագավորին։ Բայց նա ասաց. «Եհովան թույլ չի տա, որ իմ տիրոջը՝ Եհովայի օծյալին, ես այդպիսի բան անեմ, որ նրա վրա ձեռք բարձրացնեմ, որովհետեւ նա Եհովայի օծյալն է» (կարդա՛ 1 Սամուել 24։4–7)։ Սավուղը դեռեւս Աստծու կողմից օծված թագավոր էր, ուստի Դավիթը չուզեց նրանից խլել թագավորությունը։ Նա Սավուղին ոչ մի վնաս չհասցրեց, միայն կտրեց նրա վերնահագուստի ծայրը՝ դրանով ցույց տալով, որ թագավորին վնասելու մտադրություն չունի (1 Սամ. 24։11)։ 9 Երբ Դավիթը վերջին անգամ հանդիպեց թագավորին, կրկին ցույց տվեց իր հարգանքը նրա հանդեպ։ Երբ նա եւ Աբեսսան եկան այն վայրը, որտեղ Սավուղը ճամբար էր դրել, տեսան, որ թագավորը քնած է։ Աբեսսան եզրակացրեց, որ Աստված Դավթի թշնամուն նրա ձեռքն է տվել, ուստի ասաց. «Թույլ տուր նիզակի մեկ հարվածով գետին գամեմ նրան»։ Բայց Դավիթը թույլ չտվեց (1 Սամ. 26։7–11)։ Նա միշտ փնտրում էր Աստծու առաջնորդությունը, ուստի, չնայած Աբեսսայի հորդորին, չտատանվեց Եհովայի կամքին ներդաշնակ վարվել։ 10. Ի՞նչ իրավիճակում գուցե հայտնվենք, եւ ի՞նչը կօգնի մեզ հաստատակամ լինելու։ 10 Մենք նույնպես գուցե հայտնվենք այնպիսի իրավիճակում, երբ մեր ընկերները փորձեն մեզ վրա ճնշում բանեցնել, որպեսզի, Եհովայի կամքին ներդաշնակ վարվելու փոխարեն, շարժվենք մարդկային տրամաբանությամբ։ Աբեսսայի պես՝ ոմանք գուցե հորդորեն անել մի բան, ինչը իրականում Աստծու կամքին հակառակ է։ Որպեսզի հաստատակամ լինենք ճիշտն անելու հարցում, պետք է հստակ իմանանք, թե Եհովան ինչ տեսակետ ունի տվյալ հարցի վերաբերյալ, եւ վճռական լինենք գնալու նրա ճանապարհներով։ 11. Դավիթն ինչպե՞ս ցույց տվեց, որ իր համար ամենակարեւորը Աստծու կամքը կատարելն է, եւ ինչպե՞ս կարող ենք ընդօրինակել նրան։ 11 Դավիթը Եհովա Աստծուն աղոթեց. «Սովորեցրո՛ւ ինձ կատարել քո կամքը» (կարդա՛ Սաղմոս 143։5, 8, 10)։ Նա շատ էր ուզում սովորել Աստծուց։ Դավիթը չէր վստահում սեփական հասկացողությանը եւ կուրորեն չէր հետեւում ուրիշների այս կամ այն հորդորին։ Նա «մտածում էր Եհովայի բոլոր գործերի մասին, հաճույքով խորհրդածում էր նրա ձեռքերի գործերի շուրջ»։ Մենք էլ կարող ենք իմանալ, թե որն է Աստծու կամքը, եթե խորությամբ ուսումնասիրենք Աստվածաշունչը եւ խորհրդածենք այն բազմաթիվ դրվագների շուրջ, որոնք ցույց են տալիս, թե ինչպես է Եհովան այս կամ այն իրավիճակում վարվել։ ԴԱՎԻԹԸ ՀԱՍԿԱՆՈՒՄ ԷՐ ՕՐԵՆՔԻ ՀԻՄՔՈՒՄ ԸՆԿԱԾ ՍԿԶԲՈՒՆՔՆԵՐԸ 12, 13. Ինչո՞ւ Դավիթը թափեց ջուրը։ 12 Դավիթը հասկանում էր Օրենքի հիմքում ընկած սկզբունքները եւ ջանում էր ապրել դրանցով։ Տեսնենք, թե ինչ եղավ, երբ նա իր փափագն արտահայտեց՝ ասելով. «Ա՜խ, երանի՜ թե ջուր խմեի Բեթլեհեմի դարպասի մոտի ջրհորից»։ Դավթի մարդկանցից երեքը ներխուժեցին քաղաք, որը գտնվում էր փղշտացիների ձեռքում, եւ ջուր բերեցին։ Բայց «Դավիթը չուզեց խմել այդ ջրից, այլ Եհովայի առաջ թափեց»։ Ինչո՞ւ։ Նա ասաց. «Անհնա՛ր է, որ ես այս բանն անեմ, որովհետեւ ակնածում եմ Աստծուց։ Մի՞թե կխմեմ իրենց հոգիները վտանգի ենթարկած մարդկանց արյունը, քանի որ նրանք իրենց հոգիները վտանգի ենթարկելով՝ այս ջուրը բերին» (1 Տար. 11։15–19)։ Այդ ջուրը նրա համար իր երեք մարդկանց արյան պես թանկ էր։ Ի՞նչ ենք սովորում այն բանից, որ Դավիթը չխմեց իր մարդկանց բերած ջուրը 13 Դավիթը Մովսիսական օրենքից գիտեր, որ արգելվում է արյուն ուտել եւ որ այն հարկավոր է Եհովայի առաջ թափել։ Բայց նաեւ գիտեր, որ «մարմնի հոգին արյան մեջ է», այսինքն՝ հասկանում էր արյան մասին օրենքի հետեւում ընկած սկզբունքը։ Այդ պատճառով էլ նա կտրականապես հրաժարվեց ջուրը խմելուց եւ այն թափեց (Ղեւտ. 17։11; 2 Օրենք 12։23, 24)։ 14. Ի՞նչն օգնեց Դավթին ունենալու Եհովայի տեսակետը։ 14 Դավթի ողջ ուշադրությունը կենտրոնացած էր Աստծու օրենքների վրա։ Նա երգեց. «Քո կամքը կատարելու մեջ ես ուրախություն գտա, ո՛վ իմ Աստված, եւ քո օրենքը իմ սրտում է» (Սաղ. 40։8)։ Դավիթը ուսումնասիրում էր Աստծու օրենքները եւ խորհրդածում էր դրանց շուրջ։ Նա համոզված էր, որ Եհովայի պատվիրանները իմաստուն են։ Ուստի փափագում էր ոչ միայն իմանալ Մովսիսական օրենքի տառը, այլեւ հասկանալ դրա հետեւում ընկած ոգին։ Իմաստուն վարված կլինենք, եթե Աստվածաշունչը ուսումնասիրելիս խորհրդածենք եւ մեր սովորած սկզբունքները պահենք մեր սրտում։ Դրանք կօգնեն մեզ վարվելու աստվածահաճո ձեւով այս կամ այն իրավիճակում։ 15. Ինչպե՞ս Սողոմոնը դադարեց հարգել Աստծու Օրենքը։ 15 Եհովա Աստված շատ էր սիրում Դավթի որդի Սողոմոնին։ Ժամանակի ընթացքում, սակայն, Սողոմոնը դադարեց հարգել Աստծու Օրենքը։ Նա ուշադրություն չդարձրեց Եհովայի այն պատվերին, որ Իսրայելի թագավորը «իր կանանց թիվը չպետք է շատացնի» (2 Օրենք 17։17)։ Սողոմոնը ամուսնացավ բազմաթիվ օտարազգի կանանց հետ։ Երբ ծերացավ, «նրա կանայք խոտորեցրին նրա սիրտը, որ օտար աստվածների հետեւից գնա»։ Սողոմոնը կարող էր հազար ու մի արդարացում բերել, թե ինչու այդպես վարվեց, բայց փաստն այն է, որ «նա սկսեց չարություն գործել Եհովայի աչքում եւ ամբողջությամբ չհետեւեց Եհովային իր հայր Դավթի պես» (1 Թագ. 11։1–6)։ Ուրեմն որքա՜ն կարեւոր է ենթարկվել Աստվածաշնչի օրենքներին ու սկզբունքներին։ 16. «Միայն Տիրոջ հետեւորդի հետ» ամուսնանալու մասին պատվերի ոգին հասկանալն ինչպե՞ս կարող է օգնել ամուսնանալ ցանկացողներին։ 16 Հնարավոր է՝ ուզում ես ամուսնանալ։ Ինչպե՞ս ես արձագանքում, երբ քո հանդեպ ռոմանտիկ հետաքրքրություն է ցուցաբերում նա, ով քո հավատակիցը չէ։ Դավթի պե՞ս, որը ջանում էր ամեն հարցի նայել Եհովայի աչքերով, թե՞ Սողոմոնի, որն անտեսեց Եհովայի պատվիրանը։ Ճշմարիտ երկրպագուներին պատվեր է տրված ամուսնանալ «միայն Տիրոջ հետեւորդի հետ» (1 Կորնթ. 7։39)։ Քրիստոնյան պետք է ամուսնանա միայն իր հավատակցի հետ։ Եթե հասկանանք այս սուրբգրային պահանջի հետեւում ընկած սկզբունքը, ապա ոչ միայն չենք ամուսնանա մեր հավատակիցը չեղող մարդու հետ, այլեւ չենք ընդունի որեւէ ռոմանտիկ հետաքրքրություն նրա կողմից։ 17. Ի՞նչը կօգնի չընկնելու պոռնկագրության թակարդը։ 17 Մենք պետք է զգուշանանք նաեւ պոռնկագրություն դիտելուց։ Եթե Դավթի պես միշտ ջանանք հետեւել Աստծու առաջնորդությանը, ապա կկարողանանք դիմադրել պոռնկագրություն դիտելու գայթակղությանը։ Կարդա հետեւյալ համարները, մտածիր դրանցում ամփոփված սկզբունքների շուրջ եւ ջանա տեսնել, թե որն է Աստծու կամքը այս հարցում (կարդա՛ Սաղմոս 119։37; Մատթեոս 5։28, 29; Կողոսացիներ 3։5)։ Եհովայի բարձր չափանիշների շուրջ խորհրդածելը կօգնի մեզ չընկնելու պոռնկագրության թակարդը։ ՈՒՆԵՑԻՐ ԱՍՏԾՈՒ ՏԵՍԱԿԵՏԸ ԱՄԵՆ ԺԱՄԱՆԱԿ 18, 19. ա) Չնայած անկատարությանը՝ Դավիթն ինչո՞ւ շարունակեց ունենալ Աստծու բարեհաճությունը։ բ) Ի՞նչ ես վճռել անել։ 18 Անկասկած, Դավիթը լավ օրինակ է մեզ համար, բայցեւայնպես նա մի քանի լուրջ մեղք գործեց (2 Սամ. 11։2–4, 14, 15, 22–27; 1 Տար. 21։1, 7)։ Սակայն ամեն անգամ նա զղջաց։ Դավիթը Աստծու առաջ քայլեց «անարատ սրտով» (1 Թագ. 9։4)։ Ինչո՞ւ է այսպես ասվում։ Որովհետեւ նա ջանում էր վարվել Աստծու կամքին ներդաշնակ։ 19 Չնայած անկատարությանը՝ մենք կարող ենք շարունակել ունենալ Եհովայի բարեհաճությունը։ Իսկ դրա համար պետք է ջանադրաբար ուսումնասիրենք Աստվածաշունչը, խորությամբ մտածենք այն ամենի շուրջ, ինչ սովորում ենք Սուրբ Գրքից, եւ վճռականորեն կիրառենք սովորածը։ Այդ դեպքում կնմանվենք սաղմոսերգուին, որը Եհովային աղոթեց. «Սովորեցրո՛ւ ինձ կատարել քո կամքը»։


Կարծում եմ ապրիլի 2-3-ից սկսած՝ Հայաստանում կլինի կայունացում եւ ցուցանիշների անկում (18916) Կորոնավիրուսային հիվանդությամբ ծայրահեղ ծանր վիճակում գտնվող քաղաքացու մոտ բարելավում է նկատվել. Արսեն Թորոսյան (18153) Ու մեկը հանկարծ չասի, թե սա պոպուլիզմ ա, աչոկ ենք հավաքում կամ`սրանք եզակի դեպքեր են. Նաիրա Զոհրաբյանը հրապարակել է իրեն ուղղված քաղաքացիների հաղորդագրությունները (5984) Այսօր ժամը 16:00-ից հետո ոստիկանությունը կտուգանի ինքնամեկուսացման եւ ազատ տեղաշարժի կանոնները խախտող քաղաքացիներին. Փոխոստիկանապետ (95903) Մեր ապրած տարիների ընթացքում առաջին անգամ զգում ենք, թե ինչ է նշանակում ՊԵՏՈՒԹՅԱՆ հովանավորություն, հոգատարություն. Ծաղակաձորում մեկուսացվածները նամակ են տարածել (39145) Մարդիկ տանը սովից չեն մեռնելու. երկու ամսով սառեցրեք վարկերը, վարձավճարները, հարկերը, կոմունալ վճարները (35580)


2009-ին ավարտել է «Գալիք» համալսարանը՝ ստանալով տնտեսագետ-մենեջերի որակավորում։ 2018-ին վերապատրաստվել է Հայաստանի ամերիկյան համալսարանում՝ հանրային քաղաքականություններ եւ շահերի պաշտպանություն կրթական ծրագրով Մասնակցել է մի շարք միջազգային վերապատրաստման ծրագրերի, այդ թվում՝ Մեծ Բրիտանիայում եւ Ալբանիայում։ 2014 թվականից հանդիսանում է «Աստղացոլք» ՀԿ նախագահ 2011-2014 թթ.- «World Vision international organization» կազմակերպության Ճամբարակի տարածաշրջանային զարգացման ծրագրի թիմի ղեկավար 2009-2011 թթ. - «Աստղացոլք» ՀԿ-ի դրամաշնորհների կառավարիչ 2005-2008 թթ.– Ճամբարակի քաղաքապետարանի աշխատակազմի ղեկավար 1996-2004 թթ. – «Հայաստանի հեռախոսային ցանցեր» ՓԲԸ կադրերի բաժնի պետ


Lurer.com | «Արմավիր» ՔԿՀ-ի կալանավորին սպանելու փորձի դեպքի առթիվ հարուցված քրեական գործի նախաքննությունն ավարտվել է. հարուցվել է նոր քրեական գործ Իրավունք\t 22 Սեպտեմբեր, 2017 15:14 Այս թեմայով Ուրախ կլինեմ, որ «օֆշորի գործը» վերաբացվի. Միհրան Պողոսյան (տեսանյութ) Հեղափոխությունն Արմավիրի մարզում ամրացել է. Արմավիր քաղաքն է ընդվզել Գորիսում 14-ամյա աղջկա ինքնասպանության դեպքի առթիվ հարուցվել է քրգործ Չարաշահումներ «Դիլիջան» ազգային պարկ» ՊՈԱԿ-ում. հարուցվել է քրեական գործ Բուտերբրոդում հայտնաբերվել է «Ոսկեգույն ստաֆիլակոկ». Արմավիրի մարզի թունավորման լաբորատոր քննության արդյունքները


13-ամյա աղջիկը երեխա է ունեցել. հայրը բռնաբարել է սեփական աղջկան 00:38 29 նոյեմբերի 2020 11:54 22.01.2020 (Թարմացված է 12:05 22.01.2020) Ստանալ կարճ հղումը 13–ամյա երեխայի հայրը, որը սեռական հարաբերություն է ունեցել իր իսկ աղջկա հետ, ձերբակալվել է: ԵՐԵՎԱՆ, 22 հունվարի — Sputnik. ՀՀ քննչական կոմիտեն պարզել է դեռ նախորդ տարի մեծ աղմուկ բարձրացրած` Արմավիրի մարզում 13–ամյա աղջկա սեռական բռնության եւ հղիության դեպքի մանրամասները։ Ինչու է ամուսինը դանակով հարվածել 22-ամյա հղի կնոջ որովայնին. ՔԿ–ն մանրամասներ է հայտնում Նախորդ տարի մեծ աղմուկ էր բարձրացել մայիսի 13-ին Արմավիրում տեղի ունեցած դեպքի առնչությամբ. մայրն աղջկան բժշկի էր տարել ու պարզել` 13-ամյա երեխան 22-23 շաբաթական հղի է։ Աղջիկը հաշմանդամություն եւ հատուկ խնամքի կարիք ունի։ Լուրեր էին շրջանառվում, որ աղջկա հետ իր երկու համադասարանցիներն են սեռական հարաբերություն ունեցել։ Աղջիկը կեսարյան հատմամբ երեխա էր ունեցել։ «Քրեական գործով կատարվել են անհրաժեշտ քննչական եւ դատավարական այլ գործողություններ՝ հարցաքննվել են մի շարք անձինք։ Բացի այդ, վերցվել են արյան փորձանմուշներ, նշանակվել դատագենետիկական փորձաքննություններ: Փորձաքննությունների արդյունքների համաձայն՝ երեխայի հայրը հանդիսանում է անչափահաս աղջկա հայրը»,–հայտնում է ՔԿ–ն։ Քանի երեխայի սպանություն եւ բռնաբարություն է եղել 6 ամսում. ՔԿ-ն թվեր է ներկայացրել 13–ամյա երեխայի հայրը ձերբակալվել է: Դեպքի առթիվ ՀՀ ոստիկանությունում հարուցվել է քրեական գործ՝ ՀՀ քրեական օրենսգրքի 141-րդ հոդվածի 3-րդ մասի 2-րդ կետով, այն է` սեռական հարաբերությունը 16 տարին չլրացած անձի հետ։ «Մայրս 500 դոլարով վաճառել է ինձ». Դեմի Մուրը պատմել է` ինչպես են իրեն բռնաբարել Սեռական ակտի վկաների աղանդ. Ուկրաինայի ՔՕ–ում կատարած փոփոխությունը պայթեցրել է համացանցը ՀՀ քննչական կոմիտե, հայր, աղջիկ, նորածին, Բռնաբարություն, Հայաստան Պարզեցված մոտեցումը բացատրվում է փորձագետների վերացական ռազմատեխնիկական գիտելիքներով, ինչպես նաեւ հայկական մարտական տեխնիկայի ու անձնակազմի խոցման վառ օրինակներով: Սակայն իրականությունը միշտ ավելի բարդ է, քան դրա մասին մեր պատկերացումները։


ՍԴ նախագահի միակ թեկնածուն Խունդկարյանն է. Աշոտ Խաչատրյանն ինքնաբացարկ է հայտնել 18:59 - 24/սեպտեմբերի/2020 ՍԴ նախագահի միակ թեկնածուն ՍԴ դատավոր Երվանդ Խունդկարյանն է. ՍԴ աշխատակարգային նիստը կշարունակվի վաղը, ժամը 10։30-ին։ Այս մասին լրագրողների հետ զրույցում ասաց ՍԴ նորընտիր դատավոր Էդգար Շաթիրյանը։ Շաթիրյանն ասաց, որ առայժմ քվեարկություն տեղի չի ունեցել։ Նա նշեց, որ ինքնաառաջադրվել է մեկ թեկնածու. «Դատավորներից մեկը եւս առաջադրեց մեկ թեկնածուի, ինչից հետ այդ թեկնածուն ինքնաբացարկ հայտնեց։ Ըստ էության թեկնածուն մեկն է»։ Լրագրողները խնդրեցին հնչեցնել թեկնածուի անունը՝ Շաթիրյանն էլ ասաց. «Անուններն օնլայն լրատվամիջոցներին հայտնի են»։ Դատավոր Շաթիրյանը չհերքեց մամուլում շրջանառվող այն լուրը, որ ՍԴ դատավոր Հրայր Թովմասյանի կողմից առաջադրված թեկնածուն Աշոտ Խաչատրյանն է, իսկ ինքնաառաջադրված թեկնածուն՝ Խունդկարյանը։ Հարցին՝ ինչո՞ւ է նիստն այդքան երկար տեւում՝ դատավոր նշեց. «Կարծում եմ՝ նորմալ է, որովհետեւ յուրաքանչյուրն ունի հարցեր։ Կարծում եմ՝ հարցին արագ լուծում տալու մեջ չէ խնդիրը»։ Շաթիրյանը հայտնեց, որ ինքնաառաջադրված թեկնածուն ունեցավ ծրագրային ելույթ. «Ինչին հաջորդեց հարցուպատասխանը։ Դատավորների մի մասն արդեն իսկ ուղղեցին իրենց հարցերը թեկնածուին։ Այլ հարցադրումներ եւս կան»։ Նա ասաց, որ այս պահին հասել են հարցուպատասխանի փուլին. «Քվեարկությունն ավելի ուշ տեղի կունենա»։ ՍԴ դատավորն ասաց նաեւ, որ ինքը որոշ հարցեր ունի Խունդկարյանին. «Կախված իրավիճակից կհասկանամ՝ որոնց հնչեցնել, որոնք՝ ոչ»։ Հարցին՝ ինչո՞ւ ինքը չցանկացա՞վ իր թեկնածությունն առաջադրել, դատավորն ասաց. «Նպատակահարմար չհամարեցի»։


Գիտե՞ք, ինչու էր Թուրքիան Իգդիրում զորք հավաքում. Օգտատիրոջ դիպուկ վերլուծությունը առաջիկա զարգացումների մասին 02.12.2020 02.12.2020 Admin 1 Գիտե՞ք, ինչու էր Թուրքիան Իգդիրում զ որք հավաքում. Օգտատիրոջ դիպուկ վերլուծությունը առաջիկա զարգացումների մասին Ռուս-Վրացական պա տերազմում՝ Վրացին, համոզված էր. որ պարտվելու է Ռուսաստանին, ամբողջ ժողովուրդը հստակ գիտակցում էր, որ Ռուսաստանը թշնամի երկիր է։ Եվ ժողովուրդը ցուցաբերում եր միասնականություն՝ ընդվզելով Ռուսաստանին ։ Հայաստանի պարագայում. Ռուսաստանը, Թուրքիան եւ Ադրբեջանը՝ հստակ պայմանավորվածության շնորհիվ, որոնց մասնակցության չափը եւ դերերը հստակ ընդգծված լինելով , միմիանց հետ փոխհամագործակցելով ռա զմական ագրեսիայի շնորհիվ Հայաստանին(կամ Նիկոլին, որը նույն է ) ստիպեցին ստորագրել կապիտուլացիա։ Ըստ մասնակցության չափի՝ ավարը կիսեցին միմիյանց միջեւ։ Մեր ժողովուրդը փոխանակ միավորվեր եւ ինչ, որ ընդվզման դրսեվորումներ ցուցաբերել Ռուսաստանի դեմ, որպես մեր անվտանգության երաշխավոր, հակառակ՝ շնորակալություն է ասում եւ մեղադրում միյայն Նիկոլին, որը ՀՀ ում ընտրված միակ օրինական իշխանությունն է ։ Այլ կերպ ասաց. ՀՀ միակ օրինական իշխանությանը, Պուտինը շան թուլի նման կապել է ծառի ճյուղից եւ ճիպո տահարում է մա զո խիստի նման, իսկ մենք ուրախանում, շնորհակալություն ենք հայտնում, որ Պուտինը իբրեւ հանուն մեր երկրի՝ դաստիարակչական աշխատանքներ է կատարում ։ Գիտե՞ք, ինչու էր Թուրքիան Իգդիրում զորք հավաքում, հավանաբար, դա նույնպես Ռուս-Թուրքական պայմանավորվածության շրջանակներում էր,,,, ՀՀ-ում, հնարավոր հակառուսական ըմբոստությունը վախեցնելու, ճնշելու նպատակ ուներ։ Վրացին կկառուցի իր անկախ պետականությունը։ Արա Կարոյանի Ֆեյսբուքյան էջից։ ← Ալիեւը հայտարարել է, որ Լեռնային Ղարաբաղի հայերն այսուհետ Ադրբեջանի քաղաքացիներ են.. Քյոխի՝ Կարեն Ջալավյանի ուղերձը. Սա պետք է լսի ամեն հայ. (տեսանյութ) →


Lurer.com | Օտարերկացին պետք է տեսնի, որ Հայաստանում ներդրում անելը շահավետ է. Միքայել Մելքումյան (տեսանյութ) Օտարերկացին պետք է տեսնի, որ Հայաստանում ներդրում անելը շահավետ է. Միքայել Մելքումյան (տեսանյութ) Տնտեսություն 22 Հունվար, 2020 15:23 Այս թեմայով ՌԴ-ում եւ Ղազախստանում հայկական համարով մեքենայի հաշվառման խնդիր կա. Միքայել Մելքումյան Սերժ Սարգսյանն իսկական պետական գործիչ է, ով ճիշտ պահին խոսել ու լռել գիտի. Միքայել Մինասյան Միքայել Մինասյանին կալանավորելը մերժելու որոշման դեմ դատախազության բողոքը մերժվեց. պաշտպան Հանգիստ նստեք ձեր տեղը, ռեպլիկներ մի′ արեք. Միքայել Մելքումյան Միքայել Մինասյանին կալանավորելու երկրորդ միջնորդությունը մերժվել է. պաշտպան 89+1 դատվողները. Միքայել Մինասյան Ի՞նչ գին ենք վճարում համաճարակի պայմաններում. Միքայել Մելքումյան (տեսանյութ) ՊԵԿ նախագահը՝ Միքայել Մինասյանին կալանավորելու մասին Գաբրիել Բալայանը` Միքայել Մինասյանի աղմկահարույց հայտարարության մասին (տեսանյութ) Ուշացել եք՝ գնացքը գնացել է, եկեք հաջորդ կայարանին միացեք. Մելքումյանը՝ կառավարությանը (տեսանյութ)


Lurer.com | Հասկանո՞ւմ, գիտակցո՞ւմ եք ինչ է եղել. ձերբակալել են հերոսի հորը. Նազարյան Հասկանո՞ւմ, գիտակցո՞ւմ եք ինչ է եղել. ձերբակալել են հերոսի հորը. Նազարյան Բլոգոսֆերա 18 Մայիս, 2022 13:33 Ուշադրություն. Վարչախումբը ձերբակալել է հերոս Մխիթար Գալեյանի հորը` Գարիկ Գալեյանին, մտադիր է ձերբակալել նաեւ հորեղբորը։ Եւ սա Արարատնյուզ ի հերթական ուղղորդող հոդվածից հետո։ Այս մասին ֆեյսբուքում գրել է ԱԺ «Հայաստան» խմբակցության պատգամավոր Գեղամ Նազարյանը. «Ռեժիմը խրխռո՞ւմ է։ Չեմ կարծում։ Ռեժիմ այլեւս չկա։ Ու մնում է հասկանալ, այս այլանդակությունը նիկոլն է ղեկավարում, թե խաչատուր սուքիասյանը, իր Արարատնյուզով ուղղորդող հոդվածներ հրապարակելով։ Հայեր, հայաստանցիներ, օտարերկրյա դեսպանություններ, հկներ, կուսակցություններ, հասկանո՞ւմ, գիտակցո՞ւմ եք ի չ է եղել. ձերբակալել են հերոսի հորը։ Ավելին, Գարիկը եւ Աստղը երեխայի են սպասում։ Դուք հիմա պատկերացնո՞ւմ եք Աստղի վիճակը։ Բոլորս դեպի Ֆրանսիայի հրապարակ»։ Այս թեմայով Փաշինյանի ասուլիսը կազմակերպելու նպատակը Ռուսաստանի վրա կրկին «ցեխ շպրտելն էր». Գեղամ Նազարյան Թագուհի Թովմասյանն այցելել է «Արմավիր» ՔԿՀ. ինչ ահազանգեր են եղել 32-ամյա երիտասարդը միակը չի եղել. կրակողներից մեկը ՔՊ աջակից է. «Ժողովուրդ» Զոհված զինծառայողների 40 հարազատների հետ հանդիպմանը չի եղել վիրավորանք, քաշքշուկ. ՔԿ 7 պատճառ Ֆրանսիայի հրապարակում լինելու համար. Գեղամ Նազարյան ՀՀ նախագահը ներկա է եղել Սանկտ Պետերբուրգի միջազգային տնտեսական համաժողովի լիագումար նիստին Աննա Վարդապետյանի առաջադրումը «շոկային» է եղել Գլխավոր դատախազության աշխատակիցների համար. «Ժողովուրդ» Անգամ ՔՊ-ի համար անակնկալ է եղել. «Հրապարակ» 21-ամյա երիտասարդին ձերբակալել են երկու կանանց սպանության համար Մինսկն ուսումնասիրում է Լեհաստանի նախագահի պապի գործունեությունը, ով եղել է ուկրաինական պատժիչ գումարտակի կազմում. ինչ է հայտնի


10:2315 Մայ, 2021 Մայիսի 12-ին եւ 13-ին, «սահմանների ճշգրտման» պատրվակով ադրբեջանական ԶՈՒ կողմից Հայաստանի Հանրապետության Սյունիքի եւ Գեղարքունիքի մարզերի սահմանային որոշ հատվածների դեմ իրականացված ոտնձգություններից հետո ստեղծված իրադրությունը, մայիսի 15-ի առավոտվա դրությամբ, դեռեւս չի հանգուցալուծվել: Չնայած հանգամանքին, որ հայկական ստորաբաժանումների ձեռնարկած գործողությունների արդյունքում ադրբեջանական զինվորականները ստիպված են եղել հեռանալ որոշ հատվածներից, նրանց մի մասն այս պահին շարունակում է գտնվել Հայաստանի Հանրապետության տարածքում։ 00:0615 Մայ, 2021 Ադրբեջանական ստորաբաժանումները մայիսին 13-ից հետո ոչ միայն առաջ չեն եկել, այլեւ ստիպված են եղել հեռանալ որոշ տարածքներից. ՀՀ ՊՆ Քաղաքականություն 17:4313 Մայ, 2021 Վարդենիսի եւ Սիսիանի սահմանային հատվածներում ադրբեջանական ԶՈՒ դիրքային առաջխաղացման փորձերը կասեցվել են. ՀՀ ՊՆ Քաղաքականություն 13:1012 Մայ, 2021 «Իշխանասարի ուղղությամբ ընթացող մարտերի մասին» տեղեկությունները չեն համապատասխանում իրականությանը. ՀՀ ՊՆ Բանակ


Ինձ ադրբեջանցիները գրում են` տեսաք ձեր սիրելի հայերը ինչպես ծш նր պшր տվեցին։ Պատասխանում եմ բոլոր այդպիսի բաներ գրողներին...Վլադիմիր Սոլովյովի ՀԶՈՐ խոսքը — Armenia Ադրբեջանցիներն ինձ գրում են` տեսաք ձեր սիրելի հայերը ինչպես ծш նր պшր տվեցին։ Պատասխանում եմ բոլոր այդպիսի բաներ գրողներին...Վլադիմիր Սոլովյովի ՀԶՈՐ խոսքը. Վլադիմիր Սոլովյովը կրկին անգամ իր սшտարող խոսքն է ասել հայերին. Ինձ բազմիցս ադրբեջանցիները գրում են, թե բա տեսաք ձեր սիրելի հայերը ինչպես ծш նր պար տпւթյուն տшրան պшտ երազմում։ Պատասխանում եմ բոլոր նման բաներ գրпղներին. նախ, հայ ժողովուրդը չի պшր տվել այդ պшտ երազմում։ Պшր տվել են կпնկրետ մարդիկ, կпնկրետ մարդ, բայց ոչ шզգը։ Երկրորդ` հայերն իմ սիրելիները չեն, այլ հայերը վաստակել են աշխարհում համшկրանք իրենց աշխատասիրությունով ու տաղանդով, 4 հազար տարվա մշшկույթով` Արամ Խաչատուրյանով սկսած մինչեւ Ազնավուրով վերփшցրած, գեներալ Մադшթովով սկսած` մարշալ Բաղրամյանով վերջացրած։ Էնպես որ խորհուրդ կտամ ինձ գրпղներին շատ չոգեւորվել։ Համոզված եմ, որ հայերը դեռ կшպացուցեն ամբпղջ աշխարհին, թե իրականում ինչի են шրժանի։


Եղավ այն, ինչ կանխատեսվում էր. ռազմական իրադրությունը շփման գծում գնալով սրվելու է — Հայլուր Եղավ այն, ինչ կանխատեսվում էր. ռազմական իրադրությունը շփման գծում գնալով սրվելու է Posted By: adminka 11.05.2019 2018 թ. ապրիլ-մայիսին Հայաստանում տեղի ունեցած քաղաքական փոփոխություններից հետո ընդհանուր իրավիճակը, իրադարձությունները ղարաբաղյան հիմնախնդրի կարգավորման հարցի շուրջ եւ հակամարտության գոտում զարգացել են ալիքաձեւ տատանումներով։ Վերջին ամսվա ընթացքում՝ Վիեննայում տեղի ունեցած Փաշինյան-Ալիեւ հանդիպումից ու հատկապես Հայաստանի պաշտպանության նախարար Դավիթ Տոնոյանի հայտնի հայտարարությունից հետո, աստիճանաբար սկսեց սրվել պատերազմի հռետորաբանությունը Երեւանի եւ Բաքվի միջեւ։ Իսկ վերջին օրերին քաղաքական լարվածությունը վերափոխվել է ռազմական լարվածության արցախա-ադրբեջանական հակամարտ ուժերի շփման գծում։ Ու որքան էլ ցավալի է, այնուամենայնիվ, իրականում սա բավական կանխատեսելի զարգացում է, որի մասին մեր նախորդ վերլուծություններում շատ ենք գրել։ Բայց խնդիրն այն է, որ հայաստանյան որոշ ընդդիմադիր ուժեր, մասնավորապես՝ նախկին ռեժիմի առանցքը կազմած Հանրապետական կուսակցության ներկայացուցիչները, այս լարվածության եւ սահմանում հայ զինվորի վիրավորման համար մեղադրում են գործող իշխանությանը ու հատկապես վարչապետ Նիկոլ Փաշինյանին։ Քաղաքական «փոխհրաձգություն» Ալիեւի եւ Փաշինյանի միջեւ Թավշյա հեղափոխության օրերին հակառակորդը՝ ադրբեջանական կողմը, չնայած որոշ փորձագետների կանխատեսումներին, չփորձեց օգտվել Հայաստանի ներքաղաքական անկայունությունից։ Նիկոլ Փաշինյանի՝ վարչապետ ընտրվելուց հետո՝ հատկապես ամռան ամիսներին, հայ-ադրբեջանական հակամարտությունը սկսեց սրվել քաղաքական մակարդակում։ Փաշինյանն ու Ալիեւը փոխանակվում էին սուր հայտարարություններով։ Ալիեւը քննադատում էր Հայաստանի նոր ղեկավարի մոտեցումները Լեռնային Ղարաբաղի հիմնախնդրի կարգավորման հարցում, մասնավորապես այն դիրքորոշումը, որ Բաքուն պետք է ուղղակիորեն բանակցի պաշտոնական Ստեփանակերտի հետ։ Փաշինյանն էլ քննադատում էր Ալիեւին ղարաբաղյան կոնֆլիկտը ներքաղաքական նպատակներով սրելու եւ շահարկելու համար։ Այս լարվածությունն իր գագաթնակետին հասավ սեպտեմբերի կեսերին։ Այդ օրերին վարչապետ Փաշինյանի որդին արդեն ծառայում էր Արցախի առաջնագծում։ Հայաստանի նոր ղեկավարը միջազգային մամուլին տված հարցազրույցներում բացատրել էր, որ դա խաղաղասիրական քայլ է իր կողմից, որովհետեւ հասկանալի է՝ «եթե իմ որդուն ուղարկում եմ Ղարաբաղ, ուրեմն չեմ ուզում, որ այնտեղ պատերազմ սկսվի»։ Մինչդեռ Ալիեւի որդին՝ կրստերը, սեպտեմբերին զորակոչվեց զինվորական ծառայության Բաքվի զորամասերից մեկում, ոչ թե արցախա-ադրբեջանական շփման գծում, եւ Փաշինյանը հրապարակային հայտարարություններով փորձեց ազդել Ադրբեջանի հանրային կարծիքի վրա՝ հայտարարելով, որ Ալիեւը թքած ունի իր զինվորների վրա, որովհետեւ հոխորտում է Հայաստանի հաշվին, սրում է ռազմական իրադրությունը շփման գծում՝ իմանալով, որ պատերազմի դեպքում զոհվելու են «ուրիշ ադրբեջանցիների որդիները», իր որդուն ոչինչ չի սպառնում։ Դուշանբերի «ձնհալն» ու կարճատեւ «ջերմացումը» Բայց շուտով իրավիճակը անսպասելիորեն ու բավական կտրուկ փոխվեց։ Սեպտեմբերի վերջին Փաշինյանն ու Ալիեւը ոչ պաշտոնական հանդիպում-զրույց ունեցան Դուշանբեում, որտեղ մեկնել էին մասնակցելու ԱՊՀ երկրների ղեկավարների նիստին։ Վերադառնալով Երեւան՝ վարչապետ Փաշինյանը տեղեկացրեց, որ իր եւ Ալիեւի միջեւ կայացած առաջին քննարկման արդյունքում պայմանավորվածություն է ձեռք բերվել երեք կետերի շուրջ, որոնցից առաջինն այն է, որ հայկական եւ ադրբեջանական կողմերը կոնկրետ քայլեր կձեռնարկեն սահմանագծում լարվածությունն իջեցնելու ուղղությամբ: Դրանից հետո՝ շուրջ 6-7 ամիս, իրավիճակը բավական խաղաղ էր շփման գծում, եւ ռազմական հռետորությունն էլ գրեթե բացակայում էր։ Սա վերջին տարիների կտրվածքով ամենաերկարատեւ խաղաղ շրջանն էր Հայաստանի եւ Ադրբեջանի միջեւ։ Այս ընթացքում դիվանագիտական-քաղաքական որոշակի պրոցես էր ընթանում Հայաստանի եւ Ադրբեջանի ղեկավարների եւ արտգործնախարարների մակարդակով, բայց այս կիսապաշտոնական բանակցություններն ու քննարկումները որեւէ շոշափելի արդյունք չտվեցին։ Ընդհակառակը, դրանք ավելի ակնհայտ դարձրին Երեւանի եւ Բաքվի խոր հակասությունները բանակցային ձեւաչափի եւ հիմնախնդրի կարգավորման բովանդակային հարցերի շուրջ։ Փաշինյանը մի քանի անգամ բարձր ամբիոններից հայտարարեց, որ իր համոզմամբ՝ ղարաբաղյան հիմնախնդրի կարգավորումը պետք է ընդունելի լինի թե՛ Ադրբեջանի, թե՛ Արցախի եւ թե՛ Հայաստանի ժողովուրդների, եւ սա այն բանաձեւն է, որը հնարավորություն կտա հասնել Ղարաբաղի հարցի խաղաղ լուծմանը, բայց Հայաստանի վարչապետի այս դիրքորոշումը այդպես էլ անարձագանք մնաց Ադրբեջանի կողմից։ Բաքուն շարունակեց պնդել իր առավելապաշտական մոտեցումները՝ մերժելով ղարաբաղյան կողմի հետ ուղղակիորեն երկխոսելու առաջարկները եւ հայտարարելով, թե իրենք առավելագույնը կարող են ինքնավարության կարգավիճակ տալ Լեռնային Ղարաբաղին Ադրբեջանի սահմանների շրջանակներում։ Շուտով արդեն պարզ դարձավ, որ Դուշանբեի ջերմացման փուլը մոտենում է ավարտին, եւ պետք է պատրաստվել նոր քաղաքական եւ ռազմական սրացումների։ Բաքուն վերադառնում է իր ավանդական քաղաքականությա՞նը Իրավիճակն ավելի լավ պատկերացնելու համար պետք է հաշվի առնել հետեւյալ հանգամանքը՝ հիմնված պարզ եւ տրամաբանական հարցադրման վրա։ Որքան էլ անհեթեթ թվա, այնուամենայնիվ, Ադրբեջանի ղեկավարությունը Հայաստանի Թավշյա հեղափոխությունից հետո հստակ ուղերձներով հույս էր հայտնում, որ Հայաստանի նոր ղեկավարությունը նախորդից ավելի «կառուցողական» կլինի։ Իսկ «կառուցողական» ասելով կամ «խաղաղության» մասին խոսելով՝ ադրբեջանցիները հասկանում են մի բան՝ Ղարաբաղի հանձնում եւ, այսպես ասած, Ադրբեջանի «տարածքային ամբողջականության» վերականգնում։ Ադրբեջանը նախկինում էլ բացահայտորեն ասել է, որ Մինսկի խմբի հովանու ներքո ընթացող դիվանագիտական գործընթացում ինքը միայն մեկ գերխնդիր է հետապնդում՝ «օկուպացված տարածքների վերադարձ», եւ եթե դա տեղի չունենա քաղաքական երկխոսության միջոցով, ապա իրենք իրավունք ունեն ուժ գործադրել եւ դա անել ռազմական ճանապարհով։ Ըստ երեւույթին, հաշվի առնելով Փաշինյանի ավելի ազատական, դեմոկրատական հայացքները եւ նրա նախկին կապերը Լեւոն Տեր-Պետրոսյանի հետ, Բաքվի ռեժիմը հույս է ունեցել, որ կկարողանան որոշակի զիջումներ կորզել Հայաստանի նոր ղեկավարից։ Բայց Փաշինյանը շուտով հասկացրեց, որ որեւէ փոխզիջման մասին խոսք լինել չի կարող, քանի դեռ Ադրբեջանը չի պատասխանել՝ պատրա՞ստ է փոխզիջումների, թե՞ ոչ։ Այստեղից արդեն տրամաբանական հարց է առաջանում՝ ի՞նչ կանի Ադրբեջանը, ի՞նչ մարտավարություն կորդեգրի. կփորձի՞ պահպանել Հայաստանի հետ վերջին ամիսներին ձեւավորված քիչ թե շատ կառուցողական երկխոսությունը, թե՞ կվերադառնա իր ավանդական քաղաքականությանը կամ, ինչպես վերլուծաբաններն են հաճախ ասում, «ռազմական դիվանագիտությանը»՝ ուժի եւ սպառնալիքի կիրառմանը, սահմանային գոտում լարվածություն հրահրելու, հայկական կողմին կորուստ պատճառելու միջոցով թե՛ Հայաստանի որոշում կայացնողների, թե՛ բնակչության տրամադրությունների եւ թե՛ դիվանագիտական պրոցեսի վրա ազդելու փորձերին։ Ապրիլի 28-ից մայիսի 4-ն ընկած ժամանակահատվածում հրադադարի ռեժիմի խախտման դեպքերի աճը (հակառակորդը հրադադարը խախտել է շուրջ 250 անգամ՝ հայ դիրքապահների ուղղությամբ արձակելով ավելի քան 3000 գնդակ) եւ մայիսի 4-ին գրանցված դեպքը՝ հայ զինծառայողի վիրավորումը, խոսում են այն մասին, որ Ադրբեջանն իսկապես կարող է վերադառնալ իր ավանդական քաղաքականությանը, ինչից հայկական կողմը, բնականաբար, պետք է համապատասխան եզրակացություններ անի։ Փաշինյանը մեղավո՞ր է Ռազմաքաղաքական իրավիճակի հնարավոր զարգացման եւ պատերազմի ռիսկերի գնահատման հետ մեկտեղ անդրադառնանք նաեւ հայ-ադրբեջանական ռազմական լարվածության ներքաղաքական ասպեկտին։ Նույն օրը՝ մայիսի 4-ին, իր ֆեյսբուքյան էջում խիստ վիճահարույց գրառում է արել նախկին վարչակարգի կարկառուն ներկայացուցիչ, ՀՀ Կրթության եւ գիտության նախկին նախարար եւ ԱԺ արտաքին հարաբերությունների հանձնաժողովի նախկին նախագահ Արմեն Աշոտյանը՝ գրելով, թե «մեկդ վարչապետին ուտել-խմելու միջոցառումներից կտրեք, բերեք-նստացրեք իր բուն գործին։ Ձեր կողմից լեգիտիմ հայտարարված Ալիեւի ու դատարկ «խաղաղասիրության» ձախողված օրակարգի գինը վճարում է մեր բանակը»։ Բայց ճի՞շտ է արդյոք սահմանային այս լարվածությունը պատճառաբանել երկրի նոր ղեկավարության դիվանագիտական քաղաքականությամբ։ Հարցն ավելի հետաքրքիր երանգներ է ստանում այն դեպքում, երբ հիշում ենք, որ քննադատողը նախկին իշխանության կարկառուն դեմքերից է՝ այն իշխանության, որի կառավարման տարիներին, մեղմ ասած, լուրջ բացթողումներ ենք ունեցել անվտանգության ոլորտում, այդ թվում՝ պաշտպանության եւ նույնիսկ սպառազինության մեջ։ Իսկ եթե խոսում ենք զուտ կորուստների մասին, ապա Հանրապետական կուսակցության կառավարման երկարատեւ շրջանի ընթացքում հայկական կողմը տարեկան տասնյակ մարտական կորուստներ է ունեցել։ Հիշենք թեկուզ 2016 թ. Ապրիլյան քառօրյա պատերազմը, որի ընթացքում հայկական բանակը ավելի քան 100 քաջարի մարտիկ կորցրեց։ Սրացումը սպասելի էր, հետագա լարվածությունը՝ անխուսափելի Ռուսաստանցի քաղաքագետ Ալեքսանդր Սկակովը եւս խիստ կանխատեսելի է համարում իրավիճակի սրացումը եւ հրադադարի ռեժիմի խախտումների ինտենսիվացումը արցախա-ադրբեջանական շփման գծում։ Ինչ վերաբերում է Աշոտյանի հնչեցրած մեղադրանքներին՝ ռուսաստանցի փորձագետը համաձայն չէ, որ տեղի ունեցածը Փաշինյանի մեղքն է։ «Փաշինյանը որեւէ մեղք չունի այստեղ։ Իրավիճակի սրացումը սպասելի էր։ Այն, որ բավական երկար ժամանակ իրավիճակը բավական խաղաղ էր, ոչ թե Փաշինյանի հետ էր կապված, այլ Բաքվի այն հույսերի, որ Հայաստանում տեղի ունեցած իշխանափոխությունից հետո իրենք կարող են ինչ-որ զիջումների հասնել Լեռնային Ղարաբաղի հիմնախնդրի կարգավորման հարցում։ Բայց զիջումներ չեղան, ուստի Փաշինյանին մեղադրելու հիմքեր չկան»,- «Առաջին լրատվական»-ի հետ զրույցում մեկնաբանեց Սկակովը։ Այն, որ այս սրացումը տեղի էր ունենալու, Սկակովի կարծիքով, սպասելի էր, ինչպես եւ անխուսափելի է այն, որ այս լարված վիճակը հակամարտության գոտում շարունակելու է պահպանվել։ Պատճառը հետեւյալն է՝ եթե Հայաստանը անտրամաբանական զիջումներ չի անում, տուրք չի տալիս Բաքվի պահանջներին եւ ճնշումներին, ապա Բաքուն կշարունակի իր ագրեսիվ գործողությունները։ Ռուսաստանցի փորձագետն այս համատեքստում ընդգծում է, որ չարժեր եւ հիմա էլ չարժե հույս դնել Հայաստանի եւ Ադրբեջանի միջեւ սկսված քաղաքական երկխոսության վրա. «Այս իրավիճակը ցույց տվեց, որ այդ հույսերը սին էին։ Մենք նախկինում էլ էինք ասում, որ չարժե հույս ունենալ, որ ինչ-որ ճեղքում, առաջընթաց կլինի բանակցային գործընթացում, քանի որ կողմերի դիրքորոշումները տրամագծորեն հակադիր են»։ Չի կարելի Փաշինյանին մեղադրել ԼՂ-ն հանձնելու մեջ Ամեն դեպքում, ռազմական իրադրության այս սրացումը քաղաքական որոշման հետեւա՞նք է, թե՞ շփման գծում ռազմական իրավիճակի տրամաբանական զարգացման արտացոլումը։ Պատասխանելով այս հարցին՝ մեր զրուցակիցն ասաց, թե իր կարծիքով՝ ադրբեջանական կողմը նույնիսկ մեկ փամփուշտ չի կրակում առանց քաղաքական որոշման։ Անդրադառնալով Փաշինյանի խաղաղասիրական հայտարարությունների, խաղաղ երկխոսություն սկսելու նրա առաջարկի քննադատությանը որոշ քաղաքական շրջանակների կողմից՝ Ալեքսանդր Սկակովն ասաց, որ բոլորն էլ խաղաղություն են ուզում, բայց կարեւորն այն է, որ հանդես գալով կառուցողական դիրքերից՝ Փաշինյանը միաժամանակ ադեկվատ է գնահատում իրավիճակը եւ բացառում է անտրամաբանական փոխզիջումները, առավել եւս՝ տարածքային զիջումները։ «Փաշինյանը երբեք Լեռնային Ղարաբաղը հանձնելու կողմնակից չի եղել, ուստի չի կարելի նրան դրանում մեղադրել։ Այո, նա խաղաղասեր է, բայց նաեւ շատ լավ գիտակցում է ազգային շահերը։ Միֆ է այն տեսակետը, որ Փաշինյանը պատրաստ է միակողմանի զիջումների գնալ։ Դա միֆ է եւ ոչ ավելին»։ Ներքաղաքական էժանագին շահարկում Այսպիսով, եթե խոսում ենք որեւէ կոնֆլիկտի, տվյալ դեպքում՝ ղարաբաղյան հակամարտության ռիսկերի եւ սպառնալիքների կառավարման, ռազմական իրադրության վերահսկման մասին, ապա, իհարկե, Հայաստանի ու Արցախի իշխանությունները, անվտանգության մարմինները պարտավոր են ամեն ջանք գործադրել՝ ապահովելու սահմանների անվտանգությունն ու կայունությունը եւ որոշակի պատասխանատվություն են կրում դրա համար, բայց ամբողջ խնդիրն այն է, որ անվտանգությունն ու կայունությունը եւ առհասարակ խաղաղության ապահովումը մեզնից չի կախված։ Թե՛ Հայաստանը եւ թե՛ միջազգային կազմակերպություններն ու միջնորդ պետությունները, ցավոք, շատ սահմանափակ լծակներ ունեն՝ ազդելու լարվածության հիմնական աղբյուրը հանդիսացող Ադրբեջանի եւ նրա ռազմաքաղաքական վարքագծի վրա։ Ի դեպ, դրանցից մեկը հենց դիվանագիտությունն է եւ բանակցային գործընթացը Ադրբեջանի հետ ԵԱՀԿ Մինսկի խմբի շրջանակներում։ Գոնե փորձառու Արմեն Աշոտյանը, որն իր թիմակիցների հետ նախկինում բազմիցս կարեւորել է բանակցային գործընթացի շարունակականությունը ապահովելու անհրաժեշտությունը, պետք է իմանար դրա մասին։ Եվ այս իմաստով խաղաղության օրակարգի առաջարկը որպես թուլության նշան ներկայացնելը ոչ այլ ինչ է, եթե ոչ ներքաղաքական էժանագին շահարկում։ Այստեղ ամենեւին էլ գործող ղեկավարությանը պաշտպանելու խնդիր չկա։ Խնդիրն իրավիճակի օբյեկտիվ վերլուծությունն է։ Արդարության համար պետք է նշել, որ նույն Փաշինյանը կառուցողական առաջարկներին զուգահեռ նաեւ հայտարարել է, որ «պատերազմի սպառնալիքին մենք պատասխանելու ենք խաղաղության օրակարգով, անհրաժեշտության դեպքում` խաղաղության պարտադրման օրակարգով»: Իսկ նրա վարչակազմի առանցքային գործիչներից մեկը՝ Պաշտպանության նախարար Դ. Տոնոյանը, ի լուր աշխարհի հայտարարել է՝ նոր պատերազմ սկսելու դեպքում Ադրբեջանը նոր տարածքներ է կորցնելու։ Մայիսի 4-ին Արցախի պաշտպանության նախարարությունը հայտնեց, որ նույն օրը՝ 16:05-ի սահմանում, ՊԲ հարավարեւելյան ուղղությամբ տեղակայված զորամասերից մեկի պահպանության տեղամասում, հակառակորդի կողմից արձակված կրակոցից, հրազենային վիրավորում է ստացել ժամկետային զինծառայող, 1998 թվականին ծնված Ագանիկ Գառնիկի Զորոգլյանը։ Նրա վիճակը գնահատվում է ծանր։ Be the first to comment on "Եղավ այն, ինչ կանխատեսվում էր. ռազմական իրադրությունը շփման գծում գնալով սրվելու է"


14:09 15.10.2018 (Թարմացված է 14:26 15.10.2018) Ստանալ կարճ հղումը Հայտնի երգչուհին շատ ընկերներ չունի, հատկապես` մտերիմ։ ԵՐԵՎԱՆ, 15 հոկտեմբերի — Sputnik. Ժաննա Լեւինան` հայտնի երգիծաբան եւ հաղորդավար Գարիկ Մարտիրոսյանի կինը, սակավաթիվ մարդկանցից է, ում հետ Ալսուն իսկապես ընկերություն է անում։ Այդ մասին նա պատմել է HELLO.RU կայքին տված հարցազրույցում։ «Ես շատ ընկերներ չունեմ։ Մտերիմ ընկերուհիներս քիչ են, մի ձեռքիս մատները հերիք են, որ հաշվեմ։ Նրանց շարքում Գարիկ Մարտիրոսյանի կինն է` Ժաննան», — ասել է Ալսուն։ Նա խոստովանել է, որ Ժաննայի հետ վաղուց է ընկերություն անում, այնպիսի տպավորություն է, որ Գարիկն ու Ժաննան մշտապես եղել են իր կյանքում։ «Մեր ամուսինները նույնպես ընկերացել են։ Գարիկը հիանալի երաժիշտ է։ Տարբեր գործիքներ է նվագում, ֆանտաստիկ երաժշտություն է գրում։ Ի դեպ, նա մասնակցել է իմ անցած համերգի պրոդաքշնին, հատուկ ինձ համար ստեղծել է մի քանի ստեղծագործություններ, որոնք հիմա ձայնագրում եմ», — ասել է երգչուհին։ Նա ասել է, որ խորհուրդների համար միշտ դիմում է Գարիկին։ Մարտիրոսյանը եւ Ալսուի ամուսինը` Յանը, ընկերացել են ընդհանուր նախասիրության շնորհիվ։ Ինչի՞ համար է Մարտիրոսյանի կինը շնորհակալ Հայաստանին. լուսանկար Գարիկ Մարտիրոսյանի կինը պատմել է, թե ինչու է հերթագրվել հոգեբույժի մոտ


ՇՈՒՆՉ | Ակօս Նորայր Տատուրեան 28.07.2017 Բառ մը, որ կենդանութիւն տուաւ մեր մայրենիին Ուլականջ։ Մարմարա ծովու ընտիր նուէրը նրբաճաշակ պոլսեցիներուն։ Ամենէն համովը՝ ծովէն նոր հանուածն է։ Իսկ այդ սեւ խեցեմորթը ծովէն հանել կը համարձակին միայն անոնք, որոնք կրնան իրենց «շունչը բռնել», քառասուն երկվայրկեան, յիսուն, վաթսուն, կամ ՝եօթանասուն, ամենէն շատը, սուզուիլ ծովու յատակը ու հասնիլ այն ժայռերուն, որոնց ամուր կպած են հարիւրաւոր, հազարաւոր ուլականջներ։ Այդ համարձակ ու լայնալանջ սուզակ տղաներէն մէկն է Մուրատը, 12 ամեայ պատանի, որ գիշերօթիկ վարժարանի խստաշունչ առօրեայէն ազատուած, հիմա կանգնած է ծովամիջի ժայռի վրայ ու իր թոքերը կը պատրաստէ սուզումի։ Խորունկ շունչ մը կը քաշէ, երկրորդ մըն ալ, ու կը նետուի ջուր։ Ճողփիւն։ Ապա, խաղաղ լռութիւն։ Առաջին երկվայրկեանը, երկրորդը, երրորդը... Ձեռքերու եւ ոտքերու համաչափ շարժումներով մարմինը դէպի յատակ կը մղէ տղան։ «Շունչ» բառը բնաձայնութիւն է։ Եւ երբ բառ մը բնաձայնութիւն է, լեզուաբանը, պատմաբանը կամ բառի ոդիսականը գովերգող գրիչը պէտք չունին մտածելու -կամ մտահոգուելու-, թէ ուրկէ՛ եկած է ան, կամ ի՛նչ ծագում ունի- յունակա՞ն, պարսկակա՞ն, բնիկ հայկակա՞ն... Բոլորիս համար կը մնայ նստիլ, հանգիստ շունչ մը քաշել եւ ականջ տալ «շունչ» բառի ներշնչող եւ երկարաշունչ պատմութեան։ Առաջին տասը երկվայրկեանը։ Մամուռներ կան, որոնք ծովաշարժի հետ կը պարեն։ Տղան առաջին ժայռի վրայ կը նկատէ ուլականջներ, սակայն մանր են անոնք։ Աւելի մեծերը՝ աւելի խորերն են։ Գրաւոր հայերէնի մէջ «շունչ» բառի շնչառութիւնը սկսաւ Աստուածաշունչի թարգմանութեան մէջ։ 74 «շունչ», ինչպէս «Գիրք Ծննդոց»ի առաջին շունչը. «Եւ ստեղծ Տէր Աստուած զմարդն հող յերկրէ. եւ փչեաց յերեսս նորա շունչ կենդանի. եղեւ մարդն յոգի կենդանի»։ Անոր հետ կենդանութիւն գտան նաեւ «շնչաւոր», «շնչել» բառերը։ Նոյն շրջանին, հայ մատենագիրները նոր շունչ տուին «շունչ» բառին ու ստեղծեցին «շնչական, շնչակեաց, շնչակից, շնչանալ, միաշունչ, համաշունչ, անշունչ, բոցաշունչ, բռնաշունչ, դառնաշունչ, խստաշունչ, ծխաշունչ, հողմաշունչ, հրաշունչ, մահաշունչ» պատկերալից բառերը։ Քսաներորդ երկվայրկեանը։ Ահա, հոն են, մեծ մեծ ուլականջներ։ Տղան «շնչամոռաց» կը մօտենայ անոնց։ Կ՚անջատէ մէկը ու կը դնէ տոպրակին մէջ, հատ մը եւս, հատ մը եւս... Կէս վայրկեան։ Ուլականջներէն մէկը յամառ բնաւորութիւն ունի։ Այդ շնչաւորը կ՚ընդդիմանայ, կը մերժէ անջատուիլ։ Երբեմն կը պատահի, սովորականէն պինդ կ՚ըլլայ ուլականջը ժայռին կապող մազմզուքի խուրձը։ Չ՚արժէր անոր համար շունչ վատնել։ Պէտք է փորձել ուրիշ մը։ Հազարաւոր տարիներ Հայկական լեռնաշխարհի սարաւանդներու եւ գագաթներու անապակ օդի շնորհիւ առողջ շնչառութիւն ունեցաւ «շունչ» բառը, աճեցաւ ու զարգացաւ, պարգեւեց օգտաշատ բառապաշառ. շնչաբաժին, շնչադադար, շնչադիմակ, շնչադրամ, շնչակալ, շնչակտուր, շնչահեւ, շնչաչափ, շնչերակ, շնչիւն, շնչուղի, մեղմաշունչ, բարեշունչ, հեշտաշունչ, փափկաշունչ, քաղցրաշունչ, քաջաշունչ, քոյինաշունչ, հոգեշունչ, ցրտաշունչ, չարաշունչ, մեռելաշունչ, գազանաշունչ, վիշապաշունչ, օձաշունչ... Ունեցանք նաեւ պատկերալից արտայայտութիւններ. «Շունչ առնուլ լիաբերան», «ի շունչ վախճանին հասանել», «հատանիլ շնչոյ», «ցշունչ վախճանին», «միով շնչով», «շունչ տալ», «շունչը բերանը հասնիլ», «շունչը բերանը ըլլալ», «շունչը եղունգի ծայրին ըլլալ», «շունչը փորը իյնալ», «ազատ շունչ քաշել», «վերջին շունչ»։ «Շունչ» բառը նաեւ ներշնչեց հայ բանաստեղծը։ Ահա փափկաշունչ օրինակներ. «Հեռո՜ւ, օ՜, հեռո՜ւ այս ունայնաշունչ Տխուր դաշտերից, հանդարտ ու անկեանք.-» (Վ. Տէրեան) «Իմ մոլոր ճամբին դու անկարծ իջար Քո գիշերային մեղմաշունչ մութով»։ (Վ. Տէրեան) «Ես շըշնչում եմ միշտ կենդանի Աստծու շունչը ամենուր. Ես լըսում եմ Նրա անլուռ կանչն ու շունչը ամենուր»։ (Յ. Թումանեան) «Շունչ» բառի ամենէն հոգեշունչ գործածութիւնները անկասկած կը պատկանին Գրիգոր Նարեկացիի գրիչին, ինչպէս՝ «շունչ զօրութեան», «շունչ մարմնոյս», «կենդանական շունչ», «անշունչ արձան», «հոգեշունչ օգտակարութիւն», «դառնաշունչ հողմ», «շունչ նորոգման»։ Բայց, օր մը փչեց մահաշունչ քամի, կտրեց մեր շնչափողը, ու այն սարաւանդը, որ բոլորիս ծնունդ էր տուած, եւ այն սարը, որ բոլորիս ներշնչում էր տուած՝ դարձան «շնչատ, անշունչ, շնչահատ, շնչասպառ, շնչահեղձ»։ Բայց եղան օրեր եւ մենք դիւաշունչ թշնամիի առջեւ միաշունչ երգեցինք. «Որ շունչ առած, շունչներս տանք Սարդարապատի պատի տակ»։ Տղան շունչը լաւ պահեց։ Ան հիմա ունի տոպրակ մը ուլականջ։ Քիթին մէջ կը զգայ աղի ջուրի համը։ Կը կլլէ։ Թոքերը շունչ առնել կ՚ուզեն։ Շրթունքները աւելի պինդ կը փակէ։ Յիսուն երկվայրկեան։ Տղան լողաթեւերու պէս գործածելով իր ոտքերը, կը բարձրանայ մակերես։ Շունչ... Շունչ մը եւս։ Քիչ վերջ այդ ուլականջները երկու քարի վրայ դրուած պզտիկ թիթեղի մը վրայ պիտի զգան փայտի կրակին տաքութիւնը, շնչատ, պիտի բանան իրենց «բերանները» ու պիտի յանձնեն իրենց դեղին-սրճագոյն միսը՝ ծովու ամենահամով «պտուղը»։ Ընդծովեայ կեանքը տարբեր շունչ մը ունի, լուռ երաժշտութիւն է ան, առինքնող եւ «գայթակղաշունչ», որու համար կ՛արժէ վայրկեան մը շունչ զոհել։ Իսկ ջուրէն դուրս, ո՞ւր գտնել զովացնող քաղցրաշունչ եղանակ մը... Պէտք է ականջ տալ Յասմիկ Կարապետեանի «Արեւի Շունչ» երգին, որ նոր շունչ բերաւ հայրենի երգարուեստին. «Ես արեւի շունչն եմ գտել, ճերմակցնող շունչը Եւ ինձ համար չէ այս խաւարը... Ես արեւի շունչն եմ բերել, ափերիս մէջ է Եւ ան անմառ է, անսահման է»։ 20.03.2019 Պէրպէրեանի զուարճախօսութեան հետքերով


Հայ-շվեյցարական հանդիպման բոյկոտ՝ ՔՊ-ի պատճառով - Orer Հայ-շվեյցարական հանդիպման բոյկոտ՝ ՔՊ-ի պատճառով Հայ-շվեյցարական դիվանագիտական հարաբերությունների 30 ամյակի կապակցությամբ ֆեյսբուքյան իր էջում նման հայտարարություն է տարածել ցյուրիխաբնակ ակտիվ համայնքային գործիչ Մանուկ Մալխասյանը։ Այս տարի լրանում է հայ-շվեյցարական դիվանագիտական հարաբերությունների 30 ամյակը։ Սա շատ կարեւոր իրադարձություն է երկկողմ հարաբերությունների եւ տեղի հայ համայնքի համար։ Այդ առիթով վաղը մայրաքաղաք Բեռնում նախատեսվում է միջոցառում Շվեյցարիայի քաղաքական գործիչների, հայ համայնքի որոշ անդամների եւ Հայաստանից ժամանող պատվիրակության հետ։ Որպես շվեյցարահայ՝ ես նույնպես հրավիրված եմ այդ միջոցառմանը եւ կարեւորելով իմ երկու հայրենիքների հարաբերությունները՝ պետք է, իհարկե, ոգեւորությամբ մասնակցեի այդ արարողությանը։ Սակայն, ցավոք սրտի, հանգամանքներն այլ կերպ են դասավորվել, եւ ես ստիպված եմ բոյկոտել այդ հանդիպումը։ 1. Մայիսի 23-ին Բրյուսելում կայացավ Փաշինյան-Միշել-Ալիեւ եռակողմ հանդիպումը, որից հետո Եվրոպական խորհրդի նախագահ Շարլ Միշելը, այլեւս անտեսելով Արցախի կարգավիճակի հարցը, առաջին անգամ խոսեց «Ղարաբաղի էթնիկ հայ բնակչության իրավունքների եւ անվտանգության մասին»։ Այսինքն՝ Արցախի ինքնորոշման հարցն այլեւս օրակարգային չէ, եւ Արցախը այսուհետ պետք է դիտարկել զուտ հայերով բնակեցված տարածք Ադրբեջանի կազմում։ Հաշվի առնելով Ադրբեջանի հայատյաց քաղաքականությունը՝ ուղղակի աբսուրդ է պատկերացնել Արցախի գոյությունը Ադրբեջանի կազմում։ Սա նշանակում է միայն մեկ բան՝ Արցախի անկախության հարցը այլեւս գոյություն չունի, իսկ հայաթափման հարցը ուղղակի ժամանակի խնդիր է։ 2. Արցախի հարցը փաստացի համարելով լուծված՝ Փաշինյանը այժմ էլ սահմանազատում է իրականացնում հայ-ադրբեջանական ողջ սահմանին։ Միշելը խոսում է «Ադրբեջանի տարածքով Հայաստանի տարբեր շրջանների միջեւ տարանցման մասին»։ Այսինքն՝ Ադրբեջանը ունենալու է անկլավներ եւ հսկման կետեր եւ վերահսկելու է մեր տեղաշարժը Հայաստանում։ Սա նշանակում է Հայաստանի սուվերեն պետականության կործանում։ Մոտակա երկու ամսվա մեջ ներկայացվելու են արդեն սահմանազատման արդյունքները։ Սա աբսուրդ է։ 3. Հունիսի 3-ին ՔՊ-ական պատգամավորների ճնշող մեծամասնությունը բոյկոտեց ընդիմության հրավիրած արտահերտ խորհրդարանական նիստը՝ կապված Արցախի ապագայի եւ Հայաստան-Թուրքիա, Հայաստան-Ադրբեջան անհասկանալի հապճեպ մերձեցմանը։ Այս քայլը հաստատեց Նիկոլ Փաշինյանի թիմի քաղաքականության զիջողական, հակաարցախյան եւ հակահայկական լինելը։ 4. Միաժամանակ Նիկոլ Փաշինյանը անհասկանալի խաղաղության դարաշրջան է փորձում բացել նաեւ Թուրքիայի հետ, մինչդեռ Թուրքիայի արտգործնախարար Չավուշօղլուն Ապրիլի 24-ին Ուրուգվայի մեր հայրենակիցներին լկտիաբար ողջունում էր ծայրահեղ ազգայնական «Գորշ գայլերի» ժեստով։ Այսպիսով՝ պաշտոնական Անկարան բացեիբաց սպառնաց հայ ժողովրդին նոր ցեղասպանությամբ։ Սա՞ էր երազում աշխարհասփյուռ հայ ժողովուրդը։ Սա՞ է Փաշինյանի խաղաղության դարաշրջանի օրակարգը՝ զիջել Արցախը, ուրանալ Հայոց ցեղասպանությունը, զիջել Հայաստանի տարածքները, ստեղծել ադրբեջանական անցակետեր եւ անկլավներ Հայաստանում։ Նիկոլ Փաշինյանը հատում է բոլոր կարմիր գծերը։ Այս ամենը դեմ է Հայաստանի անվտանգությանն ու ազգային շահերին։ Այս ամենը տանում է Հայաստանի եւ Արցախի կործանման, եւ մենք այս հարցը չպետք է այլեւս դիտարկենք ներքին քաղաքական տեսանկյունից, այլ համազգային շահերի դիրքերից։ Վերջին օրերին ինձ հայտնի դարձավ, որ Հայաստանից ժամանող պատվիրակության մեջ լինելու են միայն իշխանական պատգամավորներ եւ ոչ մի ընդդիմադիր գործիչ։ Ինձ հավաստիացրեցին, որ ԱԳՆ-ից նույնպես մարդ չի ժամանելու։ Այսինքն՝ ՔՊ-ական պատգամավորները, որ բացարձակ ոչ մի ներդրում չունեն հայ-շվեյցարական հարաբերությունների զարգացման մեջ, բաժակաճառեր հնչեցնելու համար կարող են հասնել Շվեյցարիա, մինչդեռ մի քանի օր առաջ Արցախի հարցով արտահերթ նիստը բոյկոտու՞մ էին։ Հերի՛ք է, անտանելի է արդեն այս ցինիզմը։ Հարգանք եմ տածում շվեյցարացի եւ հայազգի մյուս հրավիրվածների հանդեպ, սակայն այս ամենը դեմ է իմ ազգային համոզմունքներին, սկզբունքներին եւ արժանապատվությանը։ Ուստի որպես բողոքի եւ անհամաձայնության նշան ես բոյկոտում եմ այդ հանդիպումը։ Tags: Մանուկ ՄալխասյանՇվեյցարիա Previous Դեսպան Տիգրան Մկրտչյանն իր հավատարմագրերն է հանձնել Ալբանիայի նախագահին Next Արման Թաթոյանին վստահում է հայաստանցիների 81 տոկոսը


Նոր որոշում Ռուսաստանում հայկական վարորդական իրավունքով աշխատելու վերաբերյալ — Լրատվական Սիրելի՛ քաղաքացիներ, Քիչ առաջ պաշտոնական գրությամբ դիմել եմ ՌԴ ներքին գործերի նախարար Վ. Կոլոկոլցեւին եւ աշխատանքի եւ սոցիալական ապահովության նախարար Մ. Տոպիլինին՝ բարձրացնելով Ռուսաստանի Դաշնությունում բնակվող եւ աշխատող մեր համաքաղաքացիների վարորդական իրավունքների խնդիրը։ Կարդացեք նաեւ 9 բալանոց տուգանքի համակարգի միավորները երկու անգամ սպառելուց հետո վարորդը կզրկվի երթեւեկության իրավունքից Վարորդական իրավունքի մասին Պետդումայի որոշումը կոպիտ էր. Կոնստանտին Զատուլին Արմեն Եղիազարյան. Պետք է ամեն ինչ անենք, որ ՌԴ-ում հայկական վարորդական իրավունքների հարցը լուծում ստանա. «Ժամանակ» Ըստ այդմ՝ իրավասու նախարարներին խնդրել եմ պաշտպանել մեր քաղաքացիների իրավունքները Ռուսաստանի Դաշնությունում՝ կիրառելով ոչ թե օրենքը, այլ կիրառման ենթակա պայմանագրի դրույթները։ Սպասենք արդյունքների ...


Նորություններ » Չգիտեն՝ սովա՞ծ մնան, թե՞ ծառ հատեն 19.07.2019 | 01:32 Սոցիալ-տնտեսական բարեփոխում, մարդկանց կենսամակարդակի բարձրացում երաշխավորող, մարդկանց գլխից աղքատությունը հանող իշխանության տնտեսական քաղաքականության լավագույն գնահատականն իջեւանյան դեպքերն էին։ Նախ փաստենք, որ հերթական անգամ պետական կարեւորագույն ինստիտուտը՝ ոստիկանությունը, արժեզրկվեց, քաղաքացին իրեն իրավունք վերապահեց «իր» ոստիկանի գլուխը ջարդելու, քանի որ տեսել է, թե ինչպես են երկրի ղեկավարի գլուխ ջարդողների առաջ կանաչ լույս վառել։ Իշխանափոխությունից հետո ոստիկանությունն ամենաշատն է տուժել, ավելի է դժվարացել նրա աշխատանքը, այսօր ոստիկանը ոչ թե օրենքի պաշտպան է, այլ անօրինականությունների առաջ գլուխը խոնարհող, որովհետեւ դա է օրվա իշխանության պահանջը։ Հասարակական կյանքի այն կանոնները, որոնք իշխանափոխությամբ սահմանեց Նիկոլ Փաշինյանը, ոստիկանների կյանքը քառապատիկ բարդացրել են, դրա համար այս համակարգում չեն ցանկանում աշխատել մարդիկ, աշխատողներն էլ օր առաջ ուզում են այլ գործ գտնել, թողնել-հեռանալ։ Այս համակարգի բազում խնդիրներ դեռ կդիտարկենք, հիմա անդրադառնանք Իջեւանի միջադեպի տնտեսական բաղադրիչին։ Պարզվեց, որ այս մեկ տարում Փաշինյանի հայրենակիցներն էլ չեն գտել ծառ հատելու այլընտրանքը, չեն հասկացել, որ, օրինակ, ոչխար պահելն ավելի ճիշտ է, քան անտառ ոչնչացնելը։ Փաշինյանի խոսքով ասած, նրանց գլխում փոփոխություն տեղի չի ունեցել, նրանք չեն գիտակցում, որ ապրում են արդեն «նոր» Հայաստանում, որտեղ պետք է 80 հազար դրամով չաշխատեն, բիզնես դնեն ու բոլորն անխտիր զբաղվեն բիզնեսով։ Ասել է՝ անկախ Փաշինյանի 100 փաստերի վկայակոչումից, տնտեսական տարբեր ցուցանիշներից, հին տրամաբանությամբ է երկիրն առաջ գնում, մարդիկ իրենց հացի գումարը վաստակում են ծառ հատելով՝ անհաղորդ են նոր իշխանությունների տնտեսական հեղափոխությանը։ Նրանք պետք է երկու խնդիրներից մեկը լուծեն. փրկեն անտառը՝ սոված թողնելով ընտանիքը կամ երեխային հաց ապահովեն՝ անտառի հերն անիծելով։ Որքան էլ Նիկոլ Փաշինյանը մեծ ճիգեր գործադրի՝ համոզելու, թե երկրում բան է փոխվել, փաստն այն է, որ այդ փոփոխությունը միայն իր շրջապատն է զգում, իսկ օրնիբուն դառը դատող, դատարկ նստող գյուղացու վիճակը նույնն է մնացել. մի կտոր չոր հաց, էն էլ հրեն հա՝ երկնքից կախված։ Էն դնջացնող թանն էլ է շատերին դժվար տրվում։ Ի դեպ, հեղափոխական տնտեսության առնչությամբ, իշխանության մատուցած վիճակագրական տվյալները շատ հաճախ նախորդ տարիների ցուցանիշներին չեն էլ ձգում (զորօրինակ, ներդրումների անկման ցուցանիշները), էլ ուր մնաց դրանք հեղափոխական համարվեն։ Իսկ երբ Նիկոլ Փաշինյանն ասում է, թե տնտեսությունը եղել է առանց տեսության, իսկ այսօր տնտեսական հեղափոխության տեսությունն ու ռազմավարությունն ամբողջացած են, ուզում ես հասկանալ, թե տնտեսական այդ ո՞ր տեսության մասին է խոսքը, որ տնտեսագետներն էլ չեն կարողանում այս մեկ տարվա ընթացքում պեղել ու հասկանալ կառավարության քայլերի տրամաբանությունը։ Հույս ունենանք, որ բրիտանացի գիտնականները մի բան կանեն, ու ծառ հատող իջեւանցիներն էլ վերջապես կիմանան այդ տեսության գաղտնիքը։ Դիտվել է՝ 2842


Ծանրաբեռնված էր. ՀՀԿ խոսնակը՝ ԵԽԽՎ–ում ՀՀ պատվիրակությունից Նաղդալյանին հեռացնելու մասին Տիկին Հերմինե Նաղդալյանն է առաջարկել, որ Աժ խորհուրդը նրան ազատի ԵԽԽՎ–ում Հայաստանի պատվիրակության կազմից ։ Այս մասին NEWS.am-ի հետ զրույցում ասել է ԱԺ փոխնախագահ Էդուարդ Շարմազանովը։ Նշենք, որ այսօր Աժ խորհրդի նիստում որոշվել է Հերմինե Նաղդալյանին փոխարինել ՀՀԿ խմբակցության պատգամավոր Կարինե Աճեմյանով։ «Աժ խորհուրդը ընդունել է տիկին Հերմինե Նաղդալյանի առաջարկությունը, որ նա ծանրաբեռնված է, քանի որ ԵԽԽՎ պատվիրակությունից բացի՝ ԵԱՀԿ խորհրդարանական վեհաժողովի հայկական պատվիրակության ղեկավարն է, իրեն ազատի այդ պաշտոնից»,–մեկնաբանել է Շարմազանովը։ Դիտարկմանը՝ ԵԽԽվ–ում Հայաստանի պատվիրակությունից ազատելու հանգամանքին արդյոք չի նպաստել Աժ բյուջեի հաշվին հեռախոսազանգերի միլիոնավոր պարտքը, Շարմազանովը արձագանքել է. «Չեմ կարծում, չէ, տիկին Նաղդալյանը, հեռախոսազրույցի հետ կապված մեկնաբանություն տվել է։ Իսկ իր ունակությունները կօգտագործի ԵԱՀԿ–ի պատվիրակությունում, որտեղ ոչ պակաս անելիք կա, քան այս պատվիրակությունում»։


Kylie Jenner KKW Powder - փխրուն դիմափոշի Kylie Jenner գինը 2,900 դրամ Kylie Jenner KKW Powder - փխրուն դիմափոշի Kylie Jenner KKW - փխրուն Դիմափոշի. Այն իր փափուկ տեքստուրայով կհարդեցնի դեմքը եւ կհաղորդի անզուգական տեսք: Ապրանքը հանդիսանում է Կրկնօրինակ Արտադրված է ՄԱԷ-ում. Հանդիսանում է Ամենաբարձրակարգ Կրկնօրինակումը աշխարհում Kylie Jenner KKW - փխրուն Դիմափոշի. Այն իր փափուկ տեքստուրայով կհարդեցնի դեմքը եւ կհաղորդի անզուգական տեսք: Արտադրված է ՄԱԷ-ում. Հանդիսանում է Ամենաբարձրակարգ Կրկնօրինակումը աշխարհում


Lurer.com | Եղանակի պատճառով, արդեն 5-րդ օրն է՝ դադարեցված են զոհվածների աճյունների որոնողական աշխատանքները. Արցախի ԱԻՊԾ Արցախ 20 Փետրվար, 2021 15:21 Այս թեմայով Հայտնաբերվել է եւս 9 աճյուն. ԱՀ ՆԳՆ ԱԻՊԾ Վարանդայի շրջանում ադրբեջանցիները հայկական կողմին են փոխանցել մեկ աճյուն «Արտաշիրմում պետք է անեն». 2 ոսկոր հուղարկավորած ծնողները Մեծամորի դիահերձարանում գտել են իրենց որդու ամբողջական մարմինը. 168.am Շուրջ 200 մարմին եւ մասունք՝ Մեծամորի դիահերձարանի բակում՝ սառնարան-մեքենաների մեջ. 168.am (տեսանյութ) Հրապարակվել է պատերազմում զոհված եւս 54 զինծառայողի անուն Արցախի ՊԲ-ն հրապարակել է 52 զոհված զինծառայողի անուն Ադրբեջանցիները վերջերս 15 պարկ տվեցին. մեջները կարող ա 25 հոգու մասունք էլ լինի. Արսեն Ղուկասյան. 24TV Արցախի փրկարարաները Ավետարանոց համայնքի տարածքից հայտնաբերել են քաղաքացիական անձի աճյուն Այսօր հայտնաբերվել է եւս 2 աճյուն Արցախի ՊԲ-ն հրապարակել է եւս 78 զոհված զինծառայողի անուն


Նանոր Հովհաննիսյան: Իմ ընկեր Նեսոն Ամառվա լուսնյակ գիշերները մեր դռան գերանների վրա շուրջբոլոր նստոտում էինք, հիացած պլշում Նեսոյի` ոգեւորությունից գեղեցկացած դեմքին։ Ու պատմում էր նա Հուրի փերիներից, Զմրուխտ Ղուշից, Լիս ու մութ աշխարհից... - Նեսո ջան, Նեսո, հիմի էլ Կուր Թագավորի հեքիաթը պատմի, հիմի էլ Թութի ղուշի հեքիաթը պատմի... հիմի էլ Քաչալի ու Քոսակի հեքիաթը պատմի... Էնպես պատահեց, որ մեր գյուղում ուսումնարան բաց արին։ Ինձ ուսումնարան տվին, ինձ հետ էլ մի քսան-երեսուն երեխա։ Ամեն մի երեխի համար տարեկան երեք ռուբլի վարձ էին ուզում. էս պատճառով էլ գյուղի երեխաներից շատերը, որոնց ծնողները չէին կարող տարեկան երեք ռուբլի տան, մնացին դուրսը։ Դուրսը մնացին եւ իմ խաղընկերների մեծ մասը, նրանց հետ եւ Նեսոն։ Առաջին անգամն էր, որ մեզ ջոկում էին իրարից եւ ջոկում էին ուսումնարանն ու վարժապետը, առաջին անգամն էր, որ մենք գլխի էինք ընկնում, թե մինս ունեւոր ենք, մյուսս աղքատ։ Դեռ էսօր էլ ականջումս է Նեսոյի լացի ձենը, որ իրենց դռանը թավալ գալով գոռում էր, թե` ես էլ եմ ուզում ուսումնարան գնամ։ Եվ դեռ ականջումս է նրա հոր ձենը, որ կանչում էր. «Կա ո՜չ, կա ո՜չ, ա՛յ ոչ ու փուչ, որտեղի՞ց տամ... Երեք մանեթ ունենամ` կտանեմ, հացի կտամ, կբերեմ կուտեք, հրես մնացել եք սոված նստած. կա ո՛չ...» Նեսոն ու մյուս դուրսը մնացած ընկերներս գալիս էին ուսումնարանի շեմքում հավաքվում` մեզ մտիկ անում, բայց վարժապետը թող չէր անում, էնտեղից քշում էր։ Դասամիջոցներին խաղի ժամանակ էլ չէր թողնում մեզ հետ խաղան, ասում էր` կողմնակի, օտար երեխաները իրավունք չունեն աշակերտների խաղերին խառնվելու։ Եվ նրանք գնում էին ուսումնարանի պատի տակին նստոտում` սպասում էին մինչեւ դասներս վերջանար, որ միասին գնայինք։ Նեսոն ու հին ընկերներս իմացել էին, թե վերադարձել եմ, առավոտից եկել էին մեր տան չորս կողմը պտտվում էին ու պատատակերիցը ծիկրակում։ Դուրս եկա, գնացի մոտեցա։ Չեմ հիշում ինչպես բարեւեցինք, միայն էն է միտս մնացել, որ նրանք էլ առաջվա նման մտերիմ ու համարձակ չէին ինձ հետ։ Ամենից առաջ ուշադրություն դարձրին իմ շորերի վրա։ Նեսոն մինչեւ անգամ իմ աշակերտական կարճ բլուզն ակնարկելով մի սրախոսություն արավ, մյուսներին դառնալով` ասավ. «Կասենաս` պոչատ կաչաղակ ըլի...»։ Նրանք ծիծաղեցին։ Ես վշտացա, բայց բան չասացի։ Ապա թե Նեսոն ձեռքը քսեց իմ շորերին, նրան հետեւեցին մյուսները ու զարմանք հայտնեցին, թե ինչ փափուկ են։ Էդ օրը առաջին անգամն էր, որ ես էլ ուշք դարձրի նրանց շորերի վրա ու նկատեցի, թե ինչքան էին կեղտոտ ու պատռտված։ Եվ առհասարակ մեր ամբողջ գյուղը թվաց աղքատ ու կեղտոտ։ Երկու տարուց հետո էստեղից էլ հերս ինձ տարավ մեծ քաղաք, ավելի մեծ ուսումնարան։ Երբ էնտեղից էլ վերադարձա` իմ առաջվա խաղընկերները, որ արդեն մեծ տղերք էին, եկան բարեւեցին մյուս գյուղացիների նման ու նրանց հետ էլ հեռու կանգնեցին։ Միայն մի անգամ, խոսակցության մեջ, երբ ուրիշները ինձ հարցնում էին, թե հիշո՞ւմ եմ արդյոք, որ միասին կարգում էինք, Նեսոն էլ հարցրեց թե` «Միտդ ա, որ ձեր դռան գերանների վրա գիշերները հեքիաթ էինք ասում...»։ - Վա՜, ի՞նչպես չի միտս... Մի՞թե կմոռանամ։ Էդ իմ մանկության ամենալավ հիշողություններից մինն է,- պատասխանեցի ես։ Իսկ քաղաք վերադառնալու ժամանակ էնպես պատահեց, որ Նեսոյի հոր ձին վարձեցինք, որ ես հեծնեմ։ Նեսոն էլ պետք է ձիու հետ ոտով գար։ Եվ երբ ճանապարհ ընկանք, ես ձիու վրա, իսկ Նեսոն իր ցնցոտիներով ու պճեղները դուրս պրծած տրեխներով ոտքով` ձիու ետեւից, ինձ սաստիկ ծանր եկավ։ Մի քիչ անցնելուց հետո հայտնեցի, թե ես ոտով գնալն ավելի եմ սիրում քան ձիով, ու ձիուց իջա։ Եվ այնուհետեւ կամ միասին ոտով էինք գնում, կամ հերթով էինք ձի նստում։ Նեսոն սրա վրա ուրախացավ, բայց նկատեցի, որ նա իմ արածը վերագրում է ոչ թե իմ բարեսրտությանն ու ընկերական զգացմունքին, այլ իմ հիմարությանը։ Ես վշտացա իմ մեջը, բայց ավելի մեծ վիշտը առաջս էր։ Ճանապարհին մի տեղ իջանք, հանգստացանք ու հաց կերանք։ Ձմերուկ ուտելու ժամանակ իմ գրպանի դանակը հանեցի տվի Նեսոյին, որ ձմերուկը կտրի։ Ճամփա ընկնելու ժամանակ դանակը կորավ։ Նեսոն պնդում էր, թե դանակն ինձ տվավ, գրպանս դրի։ Ես թեեւ լավ գիտեի, որ ինձ չէր տվել, բայց գրպաններս ման եկա ու ճանապարհ ընկանք։ Ես պարզ նկատեցի, որ նա իմ դանակը տակով արավ, վերջն էլ ուրիշները տեսել էին ձեռին։ Եվ ճանապարհ ընկանք սրտումս մի ծանր վիշտ, որ ոչ թե դանակս եմ կորցնում, այլ մի ուրիշ շատ թանկագին բան, որ Նեսոյի համար անհասկանալի էր... Իսկ երբ տեղ հասանք, ու Նեսոն պետք է ետ վերադառնար` ես նրա համար մի ալխալուղացու առա նվիրեցի, բացի ձիու վարձը, իսկ նա ինձ դիմեց թե` «Բա մի չայի փող չես բաշխո՞ւմ...»։ Ես սաստիկ ամաչեցի ու էդ չայի փողն էլ տվի։ Բայց նրանից հետո, ամեն անգամ, երբ հիշում էի իմ մանկության օրերը եւ էն երեկոները, գերանների վրա, լուսնյակի տակ նստած մեր խումբը ու Նեսոյին` հեքիաթ ասելիս, ամեն անգամ սիրտս լցվում էր ցավով ու ափսոսանքով։ - Նեսոն աղքատ է... Նեսոն տգետ է... Նեսոն լցված է գյուղական չարքաշ կյանքի դառնություններով... Նա էլ եթե ուսում առներ, կրթվեր, ապահով լիներ` լավ մարդ կլիներ, գուցե ինձանից էլ շատ ավելի լավը... Այժմ Նեսոյին հիշելիս միշտ էսպես եմ մտածում ու աշխատում եմ արդարացնեմ, լավացնեմ ու նորից սիրեմ էնպես, ինչպես սիրում էի էն ժամանակ։ Ուզում եմ` շարունակ էն խաղաղ, աստղալի լուսնյակ գիշերների Նեսոյի պատկերը լինի աչքիս առաջին, մտքիս միջին, բայց չի լինում, էլ չի լինում. իսկույնեւեթ առաջ է գալիս մի ուրիշ պատկեր, մի շատ ամոթալի ու ցավալի պատկեր։


Երուսաղեմի ժառանգավորաց վարժարան - Վիքիպեդիա՝ ազատ հանրագիտարան Երուսաղեմի ժառանգավորաց վարժարան Երուսաղեմի Ժառանգավորաց վարժարան, կրոնական գիշերօթիկ ուսումնական հաստատություն պատրիարքարանի տնօրինության ներքո։ Հիմնվել է 1843 թվականին, Ռամլեում, Զաքարիա Կոփեցի պատրիարքի օրոք։ Մեկ տարի անց տեղափոխվել է Երուսաղեմ։ Սուրբ Աթոռում նորահաս աշակերտների պատրաստությունը երբեւէ անտեսված գործ չի եղել, չնայած ավանդության մեջ ինչ-որ հատուկ շենքի գոյության հիշատակություններ չենք գտնում։ Դրա պակասը վերագրվում է ուսուցման նախկին ձեւին, ըստ որի՝ ուսուցանվում էր ոչ թե դասարանում, այլ որեւէ վարդապետի հետ ապրելով որպես աշակերտ, վարժվում էին եկեղեցու սպասավորությանը՝ ուսանելով անհրաժեշտ առարկաները։ 19-րդ դարի առաջին կեսին հասունանում է Ժառանգավորաց վարժարան ստեղծելու մտադրությունը, որի առաջին քայլերը կատարողները եղան Պողոս Ադրիանապոլսեցի կառավարիչը, Զաքարիա Կոփեցի եւ Կիրակոս Երուսաղեմացի պատրիարքները։ Կ. Պոլսում եւ Վենետիկում տեսածի ազդեցության ներքո Զաքարիա Կոփեցի պատրիարքն առաջինը հետամուտ եղավ այդ գործին։ 1843 թվականին Ռամլեի վանքում բացեց առաջին վարժարանը, որից մեկ ու կես տարի հետո՝ 1845 թվականին, փոխադրեց Երուսաղեմ՝ մի մասնավոր տուն եւ ուսուցիչ նշանակեց Արմաշի վանքից Մուրատ Վարժապետին։ 1847 թվականին իրեն հաջորդած Կիրակոս պատրիարքը վարժարանն ավելի զորացնելու համար, այն տեղափոխեց Սրբոց Հակոբյանց վանքի այն սրահը, որը Շղթայակիր պատրիարքը կառուցել էր Հովհաննես Կոլոտ պատրիարքի համար։ Կիրակոս Պատրիարքը ժառանգաւորաց վարժարանը հանձնում է Լիմ անապատի միաբան Սիմեոն Վարդապետին։ Ինչպես նաեւ հրավիրում է իր ժամանակի մեծ մտավորական եւ ուսուցիչ Տիգրան Սավալանեանցին։ Հատկացված տարածքը բավարար չէր պահանջվածին, ուստի Կիրակոս պատրիարքը փորձեց հատուկ շենք կառուցել, բայց ձախողվեց։ Հովհաննես պատրիարքը 1851 թվականին պատրիարքարանի շենքը կառուցելուց հետո կառուցում է նաեւ Չամ թաղը (անվանումը գալիս է տարածքին մոտ գտնվող մայրու ծառերից), որի հիմքերը Կիրակոսն էր դրել, իբրեւ ուխտավորաց թաղ։ Հովհաննես պատրիարքը ձեռնարկում է նաեւ վարժարանի շինությունը, որն այժմ գտնվում է սբ. Հրեշտակապետաց վանքից մի քանի մետր հեռու գտնվող խաղադաշտին կից (ճարտարապետ Իզմիրցի Սարգիս) ։ Արդեն 1857 թվականին շենքը պատրաստ էր շահագործման համար, սակայն զանազան պատճառներով նորակառույց շենքի բացումը հետաձգվում էր։ 1860 թվականին մահացավ Հովհաննես պատրիարքը, իսկ Երուսաղեմի պատրիարքական աթոռը թափուր մնաց մինչեւ 1865 թվականը։ Վարժարանի բացումը կատարեց նրան հաջորդող Եսայի պատրիարքը, ով ճեմարանին կցեց նաեւ Չամ թաղը՝ ավելացնելով գիշերօթիկ վարժարանի համար պահանջվող սենյակների թիվը։ 1915 թվականին վարժարանը փակվում է թուրքական կառավարության կողմից։ Աշակերտները զինվորագրվում են, իսկ տեսուչը՝ Մեսրոպ Վարդապետ Նշանյանը, եւ պատրիարքը՝ բանտարկվում են։ 1916 թ. Վարժարանը վերաբացվում է որպես դպրոց Սահակ Վարդապետ Խապայեանի կողմից, ով նախկին շրջանավարտն էր նույն ժառանգավորացի եւ ով հետո Կիլիկիայի կաթողիկոս դարձավ, սակայն բուն վերաբացումը կատարեց Եղիշե Պատրիարք Դուրյանը (Պետրոս Դուրյանի եղբայրը) 1921 թ.-ին։ Որպես ժառանգավորներ ընդունվում են Մեծ Եղեռնից որբացած խելացի պատանիներ եւ տեսուչ է նշանակվում Բաբկեն եպիսկոպոս Կյուլեսերյանը։ 1927 թվականին բացի Կյուլպենկյան ընտանիքի հովանավորությամբ գործող դասարանից, ժառանգավորաց վարժարանում կազմվում են եւս երկու դասարաններ՝ Մելքոնյան եղբայրների նվիրատվությամբ եւ կոչվում «Մելքոնյան» դասարաններ։ 1931 թ.-ին Թորգոմ Պատրիարք Գուշակյանի գահակալությամբ ժառանգավորաց վարժարանը եւ ընծայարանը հատուկ խնամքի առարկա են դառնում։ 1932 թ.-ին տեսչությունն է ստանձնում Տիրան Վրդ. Ներսոյեանը եւ 1934 թվականին ուսուցչության են հրավիրվում երկու մեծանուն մտավորականներ՝ գրականագետ Հակոբ Օշականը եւ մանկավարժ-իմաստասեր Շահան Պերպերյանը։ Այս տարիների ընթացքում աշակերտներ ընդունվեցին արաբական երկրներից՝ Լիբանանից, Սիրիայից եւ այլն։ Վարժարանը գտնվում է Երուսաղեմի հայոց Մատենադարանի աջ կողմում, շրջապատված փոքրիկ ու գեղեցիկ պարտեզով։ Վարժարանը կազմված էր երկու կառույցներից՝ բնակելի մասնաշենքից եւ բուն վարժարանից (Չամ թաղ)։ Բուն վարժարանը ուներ կանոնավոր քառանկյան տեսք՝ 51 մ. երկարությամբ եւ 29 մ. լայնությամբ, որն է՝ 1480 տարածություն։ Ննջարանային մասնաշենքը երկհարկանի էր՝ մեջտեղում բաց տարածությամբ։ Գետնահարկում՝ արեւմտյան եւ արեւելյան կողմերում, դեմ դիմաց գտնվում էին իննական միանման եւ համաչափ սենյակներ։ Վարժարանի գործարկման տարիներին այդ սենյակները հատկացվում էին Ընծայարանի աշակերտներին եւ սարկավագներին։ Առաջին հարկում էին գտնվում հանդերձատունը, խոհանոցը եւ լվացարանը, իսկ վերին հարկում՝ տեսչարանը, ժառանգավորների ննջարանները, մեկ կամ երկու ուսուցիչների սենյակներ, գրադարանը եւ այլն։ Ժառանգավորաց վարժարանի շենքը ուներ շատ գեղեցիկ ճարտարապետական տեսք, որի ընդարձակ սենյակը ծառայում էր իբրեւ սերտարան, չորս սենյակներից երեքը իբրեւ դասարաններ, իսկ մեկում պահվում էին բնագիտական գործիքները։ Շենքը արտաքինից 21 մ. թեւերով եւ 240 տարածությամբ քառակուսու տեսք ունի՝ գեղեցիկ ճակատային հատվածով։ Ներսից կառույցը խաչաձեւ է, իսկ տանիքի կենտրոնում վեր է խոյանում մի սրածայր գմբեթ՝ գագաթը հատակից 15 մ. բարձրությամբ։ Պատերի մեջ պահարաններ կային (ութը՝ հյուսիսից հարավ գնացող թեւերի մեջ եւ չորս ավելի փոքրերը մնացած թեւերում), որոնք լցված էին պատմական, հնագիտական, ազգաբանական գրքերով եւ առարկաներով, որոնք պետք է կազմեին Ս. Հակոբյանց թանգարանի կորիզը։ Ճեմարանի ներքնահարկը Երուսաղեմահայ երեխաների համար, հաճախ ծառայել է իբրեւ դպրոց Մեսրոպյան անվամբ, երբեմն էլ՝ գծագրության դասարան։ 1975 թվականը մի նոր էջ բացեց Ժառանգավորաց Վարժարանի եւ Ընծայարանի պատմության մեջ։ Հունիսի 25-ին Ն.Ս.Օ.Տ.Տ. Վազգեն Վեհափառ Ամենայն Հայոց Կաթողիկոսի, Կ.Պոլսի Պատրիարք Տ. Շնորք Արքեպիսկոպոսի, Տ. Եղիշե Պատրիարքի եւ Ս. Յակոբեանց միաբանության ներկայությամբ, ազգի մեծ բարերարի կողմից բացվեց նորակառույց շենքը, որը կոչվեց Ալեքս եւ Մարի Մանուկյան Ժառանգավորաց Վարժարան եւ Ընծայարան։ Ժառանգավորաց վարժարանը առատ հունձքով հոգեւոր հովիվներ եւ առաջնորդներ է պատրաստել պատմական Հայաստանի երբեմնի շեն թեմերին եւ ծխերին։ Իսկ 1921 թվականից սկսած, երբ արեւելյան Հայաստանը Խորհրդային ռեժիմին էր ենթարկվում եւ Մայր Աթոռ Ս. Էջմիածնի Գեւորգյան հոգեւոր ճեմարանը քայքայված էր, Կիլիկիայի կաթողիկոսությունը տարագիր էր իր սրբազան աթոռից եւ հայրենիքից եւ Կ. Պոլսոյ պատրիարքության ենթակա հոգեւոր դպրանոցները փակված էին թուրքական նոր կառավարության կողմից, Երուսաղեմի վարժարանի շրջանավարտ-եկեղեցականներից էր, որ Սուրբ Աթոռը առաքեց հայկական սփյուռքի հին եւ նոր հաստատվող համայնքներին որպես հովիվներ եւ առաջնորդներ։ Խորհրդային միության փլուզումից հետո 1991 թվականից սկսած, երջանկահիշատակ Թորգոմ Պատրիարք Մանուկյանի նախաձեռնությամբ աշակերտները բերվեցին նաեւ Հայաստանից։ Ներկայումս վարժարանն ունի երկու բաժին՝ վարժարան (4 տարի) եւ ընծայարան (3 տարի)։ Առաջինում դասավանդվում են գրականություն,գրաբար, լեզու,տրամաբանություն, պատմություն եբրայերեն, արաբերեն,անգլերեն երկրորդում՝ աստվածաբանություն,Վարդապետական Աստվածաբանություն,ճարտասանություն ,հոգեբանություն իմաստասիրություն, եկեղեցական, մեթոդական եւ այլ առարկաներ։ Ուսուցչական կազմը՝ շուրջ 20 հոգեւորական եւ աշխարհական։ Վարժարանում դասավանդել են Եղիշե արքեպիսկոպոս Դուրյանը, Թորգոմ արքեպիսկոպոս Գուշակյանը, Բաբկեն արքեպիսկոպոս Կյուլսերյանը, Տիրան արքեպիսկոպոս Ներսոյանը, Եղիշե արքեպիսկոպոս Տերտերյանը, Շնորհք արքեպիսկոպոս Գալուստյանը, Նորայր արքեպիսկոպոս Պողարյանը, Հակոբ Օշականը, Շահան Պերպերյանը, Թորգոմ արքեպիսկոպոս Մանուկյանը եւ ուրիշներ։ Այժմ վարժարանն ունի քառասուն ժառանգավորներ եւ ընծայարանի ուսանողներ Հայաստանից, Աբխազիայից,Ռուսաստանից ԱՄՆ-ից եւ Վրաստանից ովքեր շարունակում են իրենց հանձնված առաքելությունը հովանավորությամբ Սուրբ Աթոռի գահակալ Տ. Նուրհան արքեպիսկոպոս Մանուկյանի։ Աստուծո ողորմությամբ եւ սրբոց Հակոբեանց բարեխոսությամբ ժառանգավորաց վարժարանը պատմության ընթացքում լիովին կատարել է իր հիմնադիրների եւ երախտավորների նպատակը՝ միշտ հիմնվելով նրանց տեսիլքին եւ լուսավոր ապագայի երազին։ Շրջանավարտ հոգեւորականները զինվորագրվել են Ս. Հակեբեանց միաբանության շարքերը եւ իրենց նվիրական ծառայությունն են մատուցում Քրիստոսակոխ սրբավայրերի պահպանության եւ Երուսաղեմահայ համայնքի հոգեւոր եւ բարոյական դաստիարակության գործում։ ↑ «Կրոնի հանրագիտարան Երուսաղեմի Ժառանգավորաց վարժարան»։ Արխիվացված է օրիգինալից 2018-11-21-ին։ Վերցված է 2018-11-10 ↑ «Քրիստոնյա Հայաստան» հանրագիտարան, գլխավոր խմբագիր՝ Հովհաննես Այվազյան, Երեւան, 2002։ Ստացված է «https://hy.wikipedia.org/w/index.php?title=Երուսաղեմի_ժառանգավորաց_վարժարան&oldid=8007108» էջից Last edited on 13 Հուլիսի 2021, at 07:16 Այս էջը վերջին անգամ փոփոխվել է 13 Հուլիսի 2021-ի ժամը 07:16-ին: